
După congres. 


Congresul naţional-bisericesc din anu! acesta 
— impreunat cu serbările centenare ale Marelui 
. Andreiu — a fost aşteptat de toată lumea ro- 

mânească cu mult interes. 

: Insuși faptul, că biserica ortodoxă aveà să 
: îşi rostească cuvântul hotăritor în chestia limbei 
- de catehizare și în. chestia susţinerei şcoalelor 
confesionale, chestii importante, discutate în 
presa noastră de aici şi in presa de dincolo 
de munţi, dedeă o deosebită importanţă congre- 
sului din sesiunea aceasta. Dând seamă despre 
serbările centenare, acele s'au făcut cu rară so- 
lemnitate — şi după împrejurările noastre ori 
câtă critică vor face, ceice erau mai la adăpost, 
ele au avut un succes strălucit şi au întrecut 
mult pe cele dela 1898. Dacă nu sa putut mai 
mult face, vina nu e a oamenilor puşi la cârma 
bisericei, ci ea este a se căută in constelația po- 
litica de azi şi în referințele în cari ne găsim. 
Dacă aceste le-ar cumpăni bine cei ce fac cri- 
tica, — ar reveni la alt mod de judecată. 

Trecând la lucrările congresului, acesta s'a 
degajat în chestia limbei de catehizare şi în 
chestia susţinerei şcoalelor în modul cel mai 
mulţămitor pentru întreagă obştea românească, 
luând hotăriri unanime şi cu rară Insuflețire. 
Prea ușor s'a trecut, după părerea noastră, peste 
regulamentele, cari au să normeze disciplina cle- 
rului, viaţa parohiilor, examinarea învăţătorilor 
şi a profesorilor dela institutele pedagogice. 

Regulamentele aceste 4 se pare că nu au 
fost destul de bine studiate, sau chiar dacă au 
fost studiate, nu au ajuns nici la cunoștința de- 
putaţilor ca să le prelucre cu mintea şi expe- 








rienţele lor, nici a persoanelor pe cari le privesc 


ca să-şi spună şi ele cuvântul lor. 

Intâinim acest obiceiu rău de multă vreme 
în consultările forurilor noastre legislative. 

Răul este că proiectele nu se publică în 
presă, dacă nu cu ani, apoi cel puţin cu luni 


mai paiete, cassi chemaţi, cei interesaţi să îşi 
spună şi ei Cuvântul lor. 


Şi mai rău este, că proiectele nu sunt în- 
soţite de o motivare din care.să se vadă, ce 
anume a îndemnat pe Consistorui metropolitan 
ca să prezenteze modificarea regulamentelor 
pentru parohii şi al celui disciplinar dipa praxă 
de 3 ani. 

Dacă s'ar fi dat în publicitate motivele, 
dacă s'ar fi aratat scăderile şi lacunele din re- 
gulamentele vechi, — de sigur, că s'ar fi cruțat 
mult timp cu discuţiunea şi la tot cazul, ţinând 
seamă și de vederile celor interesaţi, ar fi eşit 
mai complete, mai uşor executabile, ca și cum 
s'au statorit prin votări de ocazie, după impresia, 
ce şi-au câştigat membrii congresului din moti- 
varea unui sau altui orator, om şi el şi poate 
angajat în vr'o direcţiune sau direct interesat 
să fie aşa și nu altcum. 

In viitor nădâjduim, că nu vom mai da de 
acest inconvenient — şi mai puţin ni-s'ar da să 


vedem, că comisiunea să ș:ă ea însaşi pe timpul | 


congresului un elaborat nou — și congresul să 
abandoneze după o singură cetire proiectul consi- 
storului mitropolitan și să accepte pe al comi- 
siunii, 

Trecând peste aceste mici inconveniente re- 
zuitatele congresului din anul acesta se pot so- 
coti între cele mai satisfăcătoare. 

Chestia episcopiilor, care s'a trăgănat de 30 
ani prin congresele noastre — s'a rezolvit şi ea 


definitiv prin factorul legal, rămânând numai exe- 
cutarea. 

Probabil că de aci încolo au să se ivească 
greutăţile. : 

Cu o tactică bine aleasă factorii competenți 
vor şti să afle şi aici calea cea adevărată, cum 
o au aflat în alte chestii gingaşe — numai să fie 
voinţă firmă şi hotărită. Şi după toate semnele 
aceasta se pare că lipsește; opoziţia are.şi ea 
argumente tari, pentru rămânerea la „status quo", 
deşi nimenea nu va puteă negà, că biserica noa- 
stră are lipsă mare de centre noui culturale, de 
fortărețe. de unde să poată combate mai cu în- 
lesnire pornirile protivnice de tot soiul. 

Dacă ar fi să mai reflectăm şi la reconsti- 
tuirea consistorului mitropolitan, tot ce putem zice 
este, că alegerile s'au făcut în deplină libertate. 

Renunţarea unora de bună voie, căderea alor 
1—2 persoane şi înlocuirea tuturora cu forţe 
mai tinere — s'a făcut spre binele bisericei. 

Aşteptăm numai ca cei intraţi de nou — 
alăturea cu cei rămaşi — să dea o nouă direc- 
ţie lucrărilor — direcţie mai sănătoasă și mai 
mănoasă în rezultate. Terenul este larg şi des- 
chis, deci să-i vedem pe toţi la muncă în inte- 
resul bisericei. 

Acesta este cuvântul nostru în chestia con- 
gresului din anul acesta. 

Asociaţia şi arhiereii noștri. 
După ani îndelungaţi, ni s'a dat din nou 
prilej să vedem la o adunare generală a 
Asociaţiei, cea mai înaltă instituție culturală 
a noastră, un arhiereu român. I. P. Sf. Sa 
I. Meţianu a azistat la amândouă ședin- 
jele Asociaţiei, dar — ni-e teamă — numai 
fiindcă adunarea generală a avut loc în 

Și totuşi... 


Ne despărțim — şi cine ştie 
De-o fi să te mai văd cândva; 
Mi-or trece altele prin suflet, 
Și alți nebuni în preajma ta. 


Și totuşi, ar fi fost frumoasă 
Povestea noastră fără rost, 

De wai fi vrut să-mi fii stăpână 
Și robul tău dac'aş fi fost. 


. Acuma, când coboară seara 
Şi cad gemând uscate foi, — 
Eu ştiu că voiu cercà zadarnic 
Să uit povestea dintre noi, 


Şi ştiu că'n seri de nostalgie 
Spre mine gândul ai să-ţi porţi: 
— Musirarea ne va roade veşnic, 
Cum roade viermele pe morți... 


Victor Eftimiu. 





Viscolul. 


Pe la sfârşitul anului 1811, epocă vrednică 
de amintire pentru noi, trăiă la moșia sa Nena- 
radow bunul Gavril Gavrilovici R... 

Erà vestit în împrejurimi pentru ospitali- 
tatea şi cordialitatea sa; vecinii săi veneau mereu 
la el să mânânce, să beă, să joace cărţi pe 
cinci copeice cu soţia sa Parascovie Petrovna, 
şi câțiva să privească pe fiica lor, Maria Gavri- 
lovna, tinără de 17 ani, palidă şi bine făcută, 

Treceă ca io partidă și mulţi se gândeau 
la dânsa pentru ei înşişi sau pentru fiii lor, 

Maria Gavrilovna fusese crescută cu romane 
franţuzeşti şi prin urmare iubea. Obiectul alegerii 
sale eră un sărman sub-locotenent, dus atunci 
în concediu în satul său.. 

Indrăgostiţii noștri tgi scriau și se adina 
în fiecare zi între patru ochi în pădurea de pini 
sau aproape de vechea capelă. 

Venirea ernii întrerupse întâlnirile lor, dar 
corespondența continuă mult mai activă. Vla- 
dimir Nicolaevici, în fiecare din scrisorile sale 
o rugă să i se deà lui printr'un măritiș secret. Se 
vor ascunde câtva timp, apoi se vor aruncă la 
picioarele părinților ei, cari de sigur că ar fi 
fost atingi în cele din urmă de atâta statornicie 
energică şi de nefericirea indrăgostiţilor, și le-ar 
fi spus de sigur: „Copii, veniţi în braţele noastre“, 


Maria Gavrilovna șovă! mult timp: mulțime 
| de planuri de fugă fură refuzate. In cele din 
urmă se învoi; în ziua hotărită ea trebuia să 
nu cineze şi să se retragă în camera sa sub cu- 
vântul unei dureri de cap. Cameriera ei eră în 
complot. Amândouă trebuiau să sə coboare in 
grădină prin scara din dos, să găsească afară o 
trăsură preparată, cu care vor venl în satul Ja- 
drino, departe de cinci verste de Nenaradow, şi 
se vor opri înaintea bisericii unde le va aşteptă 
Vladimir. In ajunul zilei decisive Maria nu durmi 
toată noaptea; strânse, impachetă rufărie şi 
haine, scrise o lungă scrisoare unei sensibile 
domnişoare, prietină a sa, şi alta părinţilor săi. 
Ea işi luă adio în cele mai atingătoare expre- 
siuni, aruncă vina pe forţa iresistibilă a pasiunii 
şi termină zicând, că va socoti ca minutul cel 
mai fericit din vieață pe acela în care i s'ar 
da voe să se arunce la picioarele părinţilor săi. 

Inserase.... Afară zăpada viscoleă, crivățul 
urlă, perdelele mișcate se izbeau cu sgomot, 
totul îl păreă ameninţător şi de tristă prevestire. 

In curând tăcerea se intinse peste toată 
casa adormită. 

Maria se înfăşură intrun şal, îşi puse o 
rochie groasă, luă în mână pachetul şi ieși prin 
scara din dos. 

Să lăsăm pe tinăra fată în grija destinului 
şi a dibăciei vizitiului Tirioki şi să revenim la 
tinărul nostru îndrăgostit.. 

Sibiiu și fiindcă în discursul de deschidere 
sau adus laude binemeritate faptelor mari 
ale lui Șaguna, care a pus temeliile Asocia- 
ției de astăzi. 

Arhiereii noștri, de obicei, găsiau că e 
de-ajuns să felicite Asociaţia, cu prilejul adu- 
nărilor generale, prin telegrame scurte, urându-i 
spor rodnic în lucrările ei, 

La adunarea generală din acest an am 
constatat, însă, un caz ciudat: nici mitropolia 
din Blaj, nici episcopiile dela Oradea: Mare 
și Lugoj n'au luat act de adunarea generală 
din Sibiiu, uitând chiar și uzul vechiu de-a 
trimile o telegramă de 10 cuvinte ....ă 6 
fileri. 

Nu vrem să analizăm motivele acestei 
apariții, de teamă să nu ajungem la rezul- 
tate prea puţin edificătoare pentru, cei-ce speră 
într'o frățească conlucrare a celor două bi- 
serici românești — măcar pe terenul culturii 


naţionale. 
[=] 


„Goan împotriva unui episcop pa- 
triot.“ Ziarele ungurești din Budapesta, relatând 
despre demonstrația din Sibiiu impotriva episco- 
pului Aradului, îi iau apărarea şi numesc demon- 
strația o „goană“ a ultraiştilor împotriva unui 
„episcop patriot“. 

P. Sf. Sa dela Arad a ajuns dară „episcop 
... patriot.“ Nu credem, însă, că acesta ar fi să 
fie idealul P. Sf. Sale — nici chiar în cele poli- 
tice — când bine va şi) şi P. S. Sa ce înțelege 
pressa ungurească sub epitetul de „patriot“. 

Inaintea lor nu e patriot decât cel ce-și uită 
de originea sa, cel ce-şi părăseşte neamul și se 
face duşman al intereselor lui şi hulitor al aspi- 
rațiilor lui... 

Nu contestăm intenţiile bune ale P. Sf. Sale, 
dar lipsa de tact politic şi de înţelegere a rostu- 
lui acțiunilor politice nu poate să fie motiv de achi- 
tare. E, cel mult, un advertisment serios ca în 
viitor şi P. Sf. Sa dela Arad să urmeze pilda 
lui Kossuth —  fiiul, care nu discută şi nu face 
nimic fără secretarul său Saterenyi şi nu ia parte 
la nici o discuție şi nici o acțiune — la care 
nu se pricepe secretarul său. 

P. Sf. Sa să nu fie, oare, în stare să-şi gă- 
sească un Saterenyi 2? , 








„PARA NOASTRA“ 


REVISTA POLITICĂ. 


Se deschid porţile temniţei. La 1 Noem- 
vrie întră în temnița de stat din Seghedin 
dl Victor Branişte dela „Gazeta Tran- 
silvaniei“ din Braşov pentru a și face 
osânda. 

Şi abiă se vor închide porţile în urma 
lui şi vor trebui să se deschidă pe seama 
altor şi mai mulţi... „Bud. H-p“ anunţă 
anume că foile competente vor porni 
proces de presă împotriva tuturor zia- 
relor româneşti cari au publicat răspunsul 
pressei române, adresat în chestia pro- 
cesului dela Agram, pressei străine... 
Puţine ziare vor fi scutite... poate „Uni- 
rea“ din Blaj și „Tel. Român“ din Sibiiu, 
cari n'au iscălit şi n'au publicat, răspunsul. 

De altminteri „Tel. Român“ n'are 
de ce să fie supărat pe procuror... Are 
alt proces, tot pentru publicarea unui 
apel... În ziua în care s'au început ser- 
bările pentru comemorarea marelui Şa- 
guna, i sa înmânat redactorului „Tel. 
rom.“ avizul că s'a pornit proces pentru 
publicarea memoriului adresat de medicii 
români cătră medicii din apus. 

Curios e numai faptul că „Tel. rom.“ 
a publicat memoriul în chestiune cu re- 
zervă, adăugând o notă în care declară 
că redacția nu se identifică nici cu „tonul 
şi nici cu conţinutul memoriului“... 


O 

După consiliul de Coroană. Consiliul de mi- 
niştri prezidat de Maj. Sa a trecut fără să fi 
adus o lămurire a situaţiei. Criza e tot atât de 
departe de rezolvirea ei, cât de departe eră ina- 
inte de acest consiliu dela care toată lumea po- 
Jitică aşteptă mult, foarte mult. 

Maj. Sa n'a luat nici o hotărire definitivă 
în chestia rezolvirei crizei, ci şi-a rugat miniştri 
să mai rămână și să încerce a menţine coaliția. 

Și miniştri s'au întors la Budapesta şi com- 
binaţiile şi intrigile s'au pornit. Cele mai multe 
combinaţii se fac in jurul contelui Andrássy, care 
e dușman declarat al Kossuthiştilor şi ar avea 
chemarea să înfrângă la alegerile noui puterea 
numerică a acestui partid. 

Un bărbat politie ungar a făcut următoarele 
declaraţii semnificative unui redactor dela „N. 


| W. Tegeblatt* din Viena: 

Inainte de toate trebue să vă declar că 
împăratul Francisc Iosif e un monarh foarte 
răbdător, 

In tot timpul duratei acestei crize el s'a 
arătat foarte liberal; n'a voit să iasă nici un 
moment din cadrele constituţiunii promulgate la 
1867. Cu toate acestea Kossuth a făcut tot po- 
sibilul ca să răstoarne opera acestei constituțiuni, 
tinzând la înjghebarea unei Ungarii independente 
aşa cum o visase Kossuth bătrânul. Din fericire, 
pentru Ungaria, mai sunt încă in ţara aceasta 
oameni cari înţeleg că o Ungarie ruptă de Aus- 
tria şi unită numai cu uniunea personală a Dom- 
nitoraului ar fi un pericol chiar şi pentru Maghiari, 
Tot ce e posibil acum, ar fi ca Andrâssy, reușind 
să aibă cu sine vre-o 100 de kosuthişti moderați, 
să poată formă un cabinet“. 

Rezolvirea crizei ar fi să se facă, așadară, 
prin înfrângerea Kossutbiştilor ... 





(= 

Un interviev interesant. Ziarul „Reichspost“ 
din Viena publică un lung interviev cu deputatul 
Dr. V. Lucaciu, din care lásăm să urmeze aceste 
câteva rânduri: 

Sub domnia egalității naționalităților des- 
voltarea culturală a Austriei a făcut progrese, cari 
cu acelea din Ungaria nici nu se pot comparà. 

In Ungaria s'a întrodus însă sistemul fatal 
al feudalității ca în evul mediu şi acest sistem 
a fost continuat până la extrem, şi sub masca 
unui constituționalism inconştient a dus la he- 
gemonia maghiară. Acest fals constituţionalism 
serveşte numai la orbirea străinătăţii și la satis- 
facerea dorințelor Ungurilor. 

Numai întrun singur caz iau Ungurii în 
serios constituționalismul lor, când fac dintr'ânsul 
o armă spre a căpătă dela Coroană concesii sau 
spre a micşoră drepturile suveranului. 

Prin acest mijloc reușește dualismul nesincer 
al Maghiarilor, care e socotit ca un contract 
între Coroană şi totalitatea poporalelor, nu numai 
spre a-şi atinge scopul lor, ci şi spre a-l tran- 
sformă intro armă contra Suveranului şi a gu- 
vernului austriac. 

Maghiarii caută prin purtarea lor să silească 
Coroana să încheie în fiecare an noui compro- 
misuri. Unde duce această atitudine a lor? La 
realizarea idealului lor kossuthist, la uniunea 


personală. 
Cercurile dirigente ar trebui să se Ingri- 


jească cât mai e timp, să tae aceşti copaci cres- 
cuţi până la cer.... 











De abiă eşise Vladimir la câmp, când vântul 
începu cu o furie nebună, viscolul ridică până 
în slăvi zăpada şi în virtejuri furioase o aruncă 
în faţa lui Vladimir, care nu mai vedeă nimic. 

Intr'o clipă drumul fă acoperit şi împreju- 
rimile înecate într'o brumă deasă prin care sbu- 
rau fulgii albi de zăpadă. Cerul se făcu tot una 
cu pământul. Vladimir se găsea pe o câmpie şi 
zadarnic căută să mai găsească drumul, Calul 
înaintă la noroc şi în fiecare clipă se urcă pe o 
grămadă de zăpadă sau se înfundă in vre-o 
groapă. 

Vladimir se sileă să se ţină pe drumul cel 
bun. Viscolul nu conteneă, cerul nu se lumină. 
Calul începeă să obosească şi eră plin de su- 
doare, cu toate că necontenit intră până la mij- 
locul corpului în zăpadă. 

In cele din urmă Vladimir văzu că pierduse 
drumul. Se opri, începă să se gândească, să so- 
cotească, să se convingă că trebuia so ia la 
dreapta; calu-i de-abia înaintă, căci de un ceas 
gi mai bine eră pe drum. Jadrino nu putea să 
fie departe. Dar el mergeă mereu şi câmpul nu 
se mai sfârşeă; mereu munţi de zăpadă şi vă- 
găuni. Timpul treceă, Vladimir începă să fie 
neliniștit. 

In sfârşit, într'o parte se desluși ceva 
negru; Vladimir se indreptă înspre acolo. Tre- 
buiă să fie aproape de miezul nopţii; lacrimi îi 
țişniră din ochi; mergeă la întâmplare; vremea 





se linişti, norii se risipiră; inaintea lui se in- 
tindeă o câmpie ingropată sub valurile albe ale 
zăpezei. Noaptea eră destul de senină. Dinaintea 
celei dintâi colibe el sări din sanie, alergă la 
fereastră şi incepu să bată. După câteva minute 
oblonul de lemn se deschise şi eşi un bătrăn cu 
barba căruntă. 

— Ce vrei? — Jadrino e departe de aici ? — 
Nu aşa departe, la zece verste de aici. 

La răspunsul acesta Vladimir își rupse părul 
şi rămase inmărmurit ca un osândit la moarte. 

— Moşule, zise dânsul, poţi să-mi dai o 
călăuză ? Plătesc cât vrei. 

— Aşteaptă, zise unchiașul închizând oblonul, 
o să-ţi dau pe fiiul meu, el o să-ţi arate drumul, 

Ușa scârţăi în ţiţine, băiatul eşi şi merse 
înainte, când arătând, când căutând drumul în- 
gropat sub troenele de zăpadă. 

— Cât e ceasul? "| întrebă Vladimir. 

— O să se facă ziuă numai decât, răs- 
punse tinărul ţăran. 

Vladimir nu mai zise nici un cuvânt. 

Cocoşii cântau şi se luminase de ziuă 
când sosiră în Jadrino. Biserica erà închisă. 
Vladimir plăti călăuza şi se duse în curtea preo- 
tului. Troika sa nu eră acolo; ce veste °l aşteptă ?.. 

Dar să ne întoarcem la bunii proprietari 
din Nenaradov şi să vedem ce se petrece la 
dânşii. 

Nimic. 





Ziua se scurse fără nici un incident; dar 
noaptea? Maria căzu bolnavă. Se trimise în 
oraş după doctor. El veni seara și găsi pe Maria 
aiurând. Nişte figuri violente o cuprinseseră și 
biata bolnavă vreme de două săptămâni fu pe 
marginea mormântului. 

Nimeni din casă nu cunoștea chestiunea 
fugei: scrisorile din ajun fuseseră arse de Maria; 
fata din casă nu vorbise cu nimeni nimic, te- 
mându-se de mănia stăpânilor săi. Dar Maria 
Gavrilovna însăşi, în aiureala sa necurmată, des- 
văluise taina. Totuș cuvintele îi erau așa de ză- 
păcite în cât mama sa, care nu se mișcă de la 
căpătâiul ei, înțelese numai că fiica sa iubeâ pe 
moarte pe Vladimir Nicolaevici şi că iubirea eră 
fără îndoială pricina boalei. Ea se consfătui cu 
bărbatul său şi cu câţiva vecini şi se hotări în 
unanimitate că Maria Gavrilovna nu trebuia să 
ocolească pe cel pe care i-l desemnase ursita, 
că sărăcia nu este un viţiu, că avuţia nu face 
fericirea, ci omul care'ţi împărtășește viaţa şi 
alte lucruri de acest fel. 

Intre acestea, Maria începuse să meargă 
spre bine. 

De mult timp, Vladimir nu se mai ivise în 
casa lui Gavril Gavrilovici. Ti eră frică de indi- 
ferenţa cu care eră primit de obiceiu. Hotăriră 
să trimeată, ca să-l caute spre a-i face cunos- 
cută neașteptata fericire: consimţirea la căsă- 
toria sa. Dar mare fù mirarea proprietarilor Ne- 

Intre împrejurările actuale ar fi de dorit, 
ca noj Românii să tinem o csnferință naţională, 
a cărei hotărâri să fie prezintate Majestății Sale 
în forma unui memorand, în care să se arete 
adevărata stare a lucrărilcr din Ungaria. 

D-voastră zâmbiţi? Da. Guvernul ungar va 
grăbi să interzică ţinerea unei atari conferenţe. 
Se puteă să nu mă gândesc la aceasta chiar 
eu? Dar nu mai sunt in Europa azile nepângă- 
rite pe sama prigoniţilor politici? Dacă vom fi 
siliţi, nu vom hezitiă a ne ţineă conferenţele la 
Geneva, de pildă, sau rând pe rând în diferite 
centre ale Europei, pentru a dovedi ad oculos 
cât preţ se poate pune pe mult trâmbiţata liber- 
tate maghiară ! 


O 

Guvern — Andrássy? Cea mai ştearsă 
figură a vieţii noastre politice, „contele 
negru“ aspiră la președinția consiliului de 
miniştri ... E doar fiul tatălui său. Pentru 
a pregăti opinia publică, a început prin 
afişarea acestei preşedinţii — în pressă. 
Unele ziare în frunte cu „N. Fr. Presse“ 
din Viena se și grăbesc să spună că An- 
drâssy are acum cele mai multe şanse 
de a fi însărcinat cu formarea noului 
cabinet. In caz dacă Andrássy va reuşi 


să-şi formeze o majoritate, în rândul întâi 


va realizà retorma electorală — aşa cum 
o înțelege el — şi va procedă la o nouă 
revizuire a regulamentului Camerei. 

Oricât de grav ar trată chestia acestei 
preşedinţii pressa amică contelui negru, 
putem crede în seriozitatea acestei com- 
binaţii, care war aveă alt rezultat decât 
înstrăinarea mai mare a naționalităților 
nemaghiare de Viena. 


Dela Congresul bisericesc. 


In congresul bisericesc, a cărui sesiune s'a 
încheiat Sâmbăta trecută, s'au adus mai multe 
hotăriri, pe care cititorii noştri le vor cunoaşte 
din rapoartele amănunțite publicate în gazetele 
de zi. Aici ţinem să fixăm numai două, cele 
mai însemnate pentru viaţa noastră bisericească 
și culturală. Una din aceste hotâriri este adusă 
în chestia noilor episcopii. La propunerea zelo- 
sului advocat din Timişoara, di Emanuil Ungu- 
reanu, congresul a hotărit: 

Să se înfiinţeze trei Episcopii nouă. 











„PARA NOASTRA“ 


Dieceza înfiinţândă la Oradea-Mare se va 
constitui din toate protopopiatele, cari stau astăzi 
sub jurisdicţiunea consistorului din Oradea-Mare, 
cu teritorul lor de astăzi. 

Dieceza înfiinţândă la Timişoara se va con- 
stitui din protopopiatele Timişoara, Comloşul- 
mare, Ciacova, Verșeţ, Buziaş, Lipova şi Belinţ 
(eu excepţia câtorva comune bisericeşti) şi din 
comunele bisericești Biserica-albă și Naideş, 

Dieceza Clujului se va constitui pe teri- 
torul de astăzi al Arhidiecezei, din protopopia- 
tele Alba-Iulia, Abrud, Câmpeni, Lupșa, Turda, 
Cluj, Unguraș, Cetatea de piatră, Soinoc, Dej, 
Bistriţa, Reghin şi Murăş-Oşorhei. 

Cu luarea dispoziţiilor necesare pentru efep- 
tuirea acestui concluz se îndrumă consistorul 


metropolitan. 
* 


A doua hotărire. s'a adus în chestiunea 
limbii de catechizare a elevilor gr. or. români 
din şcoalele elementare susţinute de stat. In 
chestiunea aceasta comisiunea organizatoare, prin 
raportorul ei Dr. N. Oncu, propune, iar con- 
gresul ia în unanimitate următorul coneluz : 

„In deplin acord cu vederile diecezelor şi 
ale Consistorului metropolitan, exprimate în re- 
monstraţiunile sale de sub Nr. 20—909 şi 334—90 
Metr., inaintate la Inaltul Ministeriu de culte şi 
instrucţiune publică în conformitate cu concluzul 
congresual Nr. 48—903, având în vedere, că în 
virtutea acestora —  catehizarea formează un 
drept exclusiv al bisericei, intemeiat pe misiunea 
sa divină, iar folosirea limbei române, ca limbă 
rituală şi oficioasă în instrucţiunea catehizării, 
fiind decretată şi garantată atât prin legile bise- 
riceşti cât şi prin legile statului şi având în ve- 
dere, că acest drept de instruire a religiei este 
o chestie bisericească dogmatică-canonică, care 
nu poate formă obiect de discuţie şi concesiune 
între biserică şi stat, — şi având în vedere, că 
prin urmare nu poate stă în dreptul autorită- 
tilor şi organelor bisericeşti de a face nici un 
fel de abatere dela aceste principii şi dela 
punctul de vedere al bisericei, de a săvârși ca- 
techizarea elevilor de religia gr. or. română pre- 
tutindenea şi exclusiv numai în limba română, 
şi în fine având în vedere, că ordinaţiunile mi- 
nisteriale emise în această chestie nu numai că 
nu au nici un temeiu legal, ci stau în flagrantă 
contrazicere cu legile pozitive bisericești și de 
stat: 

Congresul, ca autoritate supremă bisericească 
în reprezentanța întregei metropolii, aproabă întru 
toate toți paşii întreprinşi în această chestie din 
partea consistorului mitropolitan şi în puterea 
dreptului său, bazat pe Ş. 154 p. 2. din Statutul 
organic, află că nu poate admite în biserica noastră 
nici un fel de restricțiune a limbei de catehizare, 
şi astfel faţă cu rescriptele înaltului Ministeriu de 
Culte şi Instrucțiune publică de sub Numerii 
196.267—1908 144.547—1908 şi 31.003—1909 
— declară, că nu se poate da consimțământul, ca 
în clasele superioare din şcoalele elementare de 
stat, principiile de credință mai de căpetenie şi 
rugăciunile mai obicinuite — să se înstrueze şi în 
limba maghiară şi peste tot interzice şi opreşte pe 
toți preoții ortodocşi români din mitropolie, în 
orice calitate ori funcțiune s'ar afiă, de a primă 
şi execulă în afaceri bisericeşti şi şcolare şi în 
special în chestia de catehizare — ordini şi dis- 
poziții venite dela aulorități afară de biserica 
noastră“. 


CRONICA LITERARĂ ȘI ARTISTICĂ. 


lubileul unui profesor român. Zilele acestea; 
colonia română din Viena a sărbat aniversarea 
a 70-a a unuia din cei mai ilustri reprezentanţi 
ai ştiinţei la Români, dl Nicolae Teclu, membru 
al Academiei Române, profesor la Academia de 
comerciu din Viena și chimist al imprimeriei im- 
periale, 

Di N. Teclu, născut în Brașov, a făcut mai 
întâi excelente studii asupra arhitecturei în Viena 
la München şi la academia de belle-Arte din Berlin. 
Negăsind insă nici în Ardeal, nici in România 
teren de activitate ca arhitect, s'a pus pe stu- 
diulchimiei şi a ajuns mai intâi azistent apoi pro- 
fesor de chimie la Academia de comereiu din Viena. 

Gimnast pasionat, în timpul petrecut la 
München, dl N. Teclu şi-a câştigat reputaţiunea 
ca reorganizator al Turn-Verein-urilor din Ger- 
mania de sud. Tot d-sa a organizat gimnastica 
la şcolile din Braşov şi a făcut încercări so or- 
ganizeze şi în România. Jocul „Romana“, un fel 
de cadril naţional, e tot o combinaţiune a d-lui 
N. Teclu, care, drept urmare a acestei pasiuni, 
îşi serbează aniversarea a 70-a ca om de o vi- 
goare excepţională. 

In materie de chimie jubilarul e autoritate 
universal recunoscută în deosebi, în ceeace pri- 
veşte culorile şi lumina, în genere pictura. 

naradowului, când, ca răspuns la învitarea lor, 


ei primiră din parte-i o scrisoare pe jumătate 


neinţeleasă. El le declară că nu va mai pune 
nici odată piciorul în casa lor şi-i rugă să uite 
pe un nenorocit, a cărui unică speranţă erà 
moartea. Câteva zile în urmă, se află că Vla- 
dimir plecase la regiment. Erà în 1812. Mult 


timp nu îndrăzni să vorbească despre aceasta / 


Mariei, care îşi recăpătase sănătatea. 

Vladimir nu mai trăiă: murise la Moscova 
în ajunul intrării Francezilor. Amintirea sa părea 
sfântă Mariei; cel putin păstră tot ceeace ar fi 
putut să i-l aducă aminte: cărţile pe cari el le 
citise altădată, desemnurile sale, muzica şi ver- 
surile ce le compusese pentru ea. 

Vecinii, cari știau toate, se mirau de sta- 
tornicia ei şi aşteptau cu curiozitate pe eroul, 
care trebuiă în fine să biruiască fidelitatea tristă 
a acestei virginale Artemise. 

Cu toată răceala sa, Maria Gavrilovna eră 
ca şi înainte înconjurată de pretutindeni. Dar 
toți trebuiră să se retragă, când apără în cas- 
telul în care locniă ea, Burmin, colonel de hu- 
sari, rănit, cu crucea Sfântului Gheorghe la bu- 
tonieră și de o paloare interesantă, cum ziceau 
domnişoarele din partea locului. Aveă aproape 
26 ani şi un spirit plin de pătrundere şi obser- 
vaţiune fără vre-o pretenţie şi nesilit, care place 
atât de mult femeilor. Purtarea sa cu Maria Ga- 
vrilovna eră simplă şi liberă, dar inima şi ochii 


îi erau aţintiţi pe tot ce zicea şi făcea dânsa. 

Vecinii vorbiau de căsătoria lor ca de ceva 
deja făcut şi buna Parascovia Petrovna se bu- 
cură, că fiica ei a găsit in sfârșit o partidă 
demnă de ea. 

Intr'o zi, Burmin găsi pe Maria Gavrilovna 
aproape de lac, sub o salcie, cu o carte în 
mână, îmbrăcată în alb, ca o adevărată eroină 
de roman. După primele cuvinte schimbate, Maria 
Gavrilovna încetă dinadins convorbirea, mărind 
astfel o turburare reciprocă, căreia nu i-se putea 
pune capăt decât printr'o explicaţie fără de 
veste şi hotăritoare. 

Şi aşa se şi întâmplă; Burmin, dându-și 
seamă de gravitatea situaţiei în care se găsiă, 
mărturisi că de mult căută ocaziunea de a-și 
deschide inima şi ceri câteva minute de atenţie. 
Maria Gavrilovna închise cartea şi plecă ochii 
în semn că consimte. 

— „Te iubesc, zise Burmin, te iubesc ca 
un nebun... (Maria Gavrilovna roși şi plecă şi 
mai mult ochii). Am lucrat din cale afară de 
nechibzuit lăsându-mă în voia unei dulci obiş- 
nuințe, de a te vedeă și auzi în fiecare zi... 
(Maria Gavrilovna îşi aduse aminte de prima 
scrisoare dela Saint-Preux). Acum e prea târziu, 
pentru ca să mă mai pot împotrivi sorții; amin- 
tirea ta, a scumpei și neasemuitei tale icoane, 
va fi de acum înainte chinul şi mângăierea vieţii 


“mele; dar imi mai rămâne să plătesc o datorie 





grea, să-ţi descoper un secret inspăimântător, 
care va pune intre noi o barieră de netrecut... 

— „Taci, in numele lui Dumnezeu, taci, că 
mă omori. 

— „Da, ştiu, simt că ai fost a mea; dar 
sunt cel mai de plâns dintre oameni: sunt în- 
surat...“ 

Maria Gavrilovna îl privi inspăimântată, 

— Sunt însurat, continuă Burmin, sunt în- 
surat de patru ani şi nu ştiu care mi-e femeia, 
nici unde este şi nici dacă voiu revedea-o 
vre-odată | 

— Ce zici? strigă Maria Gavrilovna. 

— La inceputul anului 1812, zise Burmin, 
mă duceam grăbit la Vilna, unde eră regimentul 
nostru. Intro zi, ajungând la un popas, pe tn- 
serat, pusei să se inhame caii cât se putù mai 
repede, când fără veste se ridică un viscol 
grozav; şeful staţiei de postă și postaşii mă sfă- 
tuiră să-l las să treacă, 

La început îl ascultai, dar o neexplicabilă 
neliniște mă- stăpâneă; părea că un altul mă 
îndemnă. Viscolul însă nu mai conteneă; perdui 
răbdarea, poruncii din nou să-mi inhame caii şi 
plecai pe cea mai îngrozitoare furtună. Posta- 
şului îi veni în cap să ţină marginea rîului, 
ceeace, ziceă el, trebuiă să scurteze cu trei 
verste calea. Zăpada acopereă malurile; pos- 
tașul întrecă locul unde trebuiă să eşim în drum 
şi astfel ne găsirăm în locuri necunoscute. 

Deşi are şi copii. şi nepoți, di Teclu e tot- 
deauna ca un flăcău voinic, voios şi cu deosebire 


simpatic, 
© 


Un nou oraş preistoric. In Sardinia s'a des- 
coperit un oraş preistorie. Descoperirea a făcut-o 
profesorul A. Taramelli, care a dat mai de de- 
mult şi peste templul dela Serri. Ruinele orașului 
le-a aflat lângă Sassori: sunt ziduri cielopice, 
strade, case şi temple. A chemat să-și dea pă- 
rerea pe profesorul Orsi dela Neapol, descope- 
ritorul Siciliei preistorice şi pe prof. Mackenzie 
din Edinburg. 

© 

Pentru limbă. Studenţimea bucovineană se 
luptă de multă vreme pentru înființarea unei 
catedre de istorie românească la universitatea 
din Cernăuţi. Ca să li-se realizeze această do- 
rintă legitimă, studenţii au ţinut o serie de adu- 
nări, prin cari au protestat cu hotărâre impotriva 
prigonirii limbii şi istoriei noastre într'o țară, al 
carei trecut e curat românesc, 

Drept răspuns, guvernul austriac a numit 
în anul acesta, pe un străin de neamul nostru, 
pe profesorul Milkowicz, să ţie cursuri de istorie 
românească — în limba germană... Noua ironie 
austriacă a produs o dureroasă impresie printre 
cercurile româneşti din Bucovina. Şi studenţimea 
s-a hotărât să zădărnicească, în orice chip, înau- 
gurarea acestor cursuri, 

Nu ştim, dacă nizuinţele studenţilor buco- 
vineni vor da și alte rezultate îmbucurătoare, 
afară de promisiuni. Ele dovedesc însă o puter- 
nică conştiinţă naţională şi o nobilă pornire, 
pentru care se fac vrednici de recunoștinţa noa- 
stră a tuturora. 

Le trimitem şi noi, de departe, un salut 
frățezce şi calde urări de bine. 

© 

500. A apărut în săptămâna trecută nu- 
mărul 500 din „Biblioteca pentru toti“. E întâiul 
caz când o bibliotecă românească.atinge nu- 
mărul acesta. 

„Biblioteca pentru toţi“ sa pornit, acum 
treisprezece ani, în editura lui Carol Müller şi 
subt ingrijirea modestului scriitor de basme, 
Dumitru Stăncescu. Bunul gust şi insufleţirea 
celor doi iniţiatori i-au asigurat dela început o 
răspândire largă. Încet-incet s-a pus astfel la 
îndemâna publicului, în broşuri tipărite frumos 
şi ieftine, o serie de variate şi pretioase scrieri 





originale, şi traduceri după autori străini cu re- 
nume. 

Cu timpul, după câţi-va ani de criză ame- 
nintătoare, biblioteca a trecut în proprietatea 
dlui Leon Alcalay. Inflorirea, la care ajunge 
astăzi, se datoreşte, în parte însemnată, zelului 
şi iseusinţii noului editor. Ne pare rău, însă, că 
nu putem spune, cu această ocazie, aceleaşi cu- 
vinte de laudă, şi despre priceperea în materie 
literară a ingrijitorilor de astăzi ai bibliotecii. 
Sunt de excepționat mai ales traducerile, din 
cari multe, par a fi fost făcute de scriitori lip- 
siţi de ori-ce talent literar. — Editorii noştri: ar 
trebui să se gândească uneori, că la tipărirea 
unei biblioteci de popularizare nu pot fi călăuziţi 
numai de interese comereiale.,. 

Ori-cum însă, numărul 500, pe care-l ajunge 
acum „Biblioteca pentru toţi“ dovedeşte un 
progres al culturii noastre, pe care-l însemnăm 
cu bucurie. 


fl cui e memoriul din „Reichspost““? 


In chestia memoriului partidului „moderat“ 
incepe a se face lumină. Noi am fost cei dintâi 
cari am atras atenţiunea asupra celor dela „Gaz. 
de Duminecă“ din Șimleu, ridicând o acuză ho- 
tărită la care nu s'a răspuns decât pe de lături. 
Acum vine „Tribuna“ dela Arad şi într'o cores- 
pondenţă primită din Budapesta scrie următoa- 
rele: 

In chestia memoriului publicat In ziarul vinez 
„Reichspost* am avut prilejul de a vorbi cu un 
domn din păriţile Sălagiului, care mi-a făcut ur- 
mătoarele descoperiri: 

„Noi din aceste părţi din capul locului am 
fost şi suntem în clar cu persoana autorului acestui 
articol politie de mult pregătit, căci pregătirile 
s'au săvârşit inaintea ochilor noştri. Domnul Ioan 
P. Lazar, poate din convingere şi cu intenţiile 
cele mai bune, propagă de mult aceasta ideie 
politică, chiar şi în ziarul său „Gazeta de Dumi- 
necă*, susține legături intime cu mulţi preoţi din 
Selagiu; eu singur am o copie a unei scrisori 
a dlui Lazar, adresate unui preot, pentru a puteă 
adeveri cele spuse. 

„Memoriul ce mi-s'a arătat și mie este o 


-coală tipărită ungureşte şi nu este prevăzut cu 


nici o iscălitură ; literile sunt identice cu ale zia- 
rului ce apare în Șimleu. Exemplare s'au îm- 
părţit multe și între preoţii şi învățătorii din păr- 

Furtuna nu se mai potoleă; zării o slabă 
lumină şi poruncii să se indrepte inspre acolo; 
ajunserăm intrun sat, lumea eşiă din biserica 
de lemn ce eră deschisă; trăsuri staţionau afară 
şi oamenii se mișcau în peristil. „Aicil Aicil“ 
strigară mai multe voci. Poruncii vizitiului să 
oprească. „Vai unde ai întârziat! îmi zise unul, 
logodnica ţi-a leşinat, popa nu mai ştie ce să 
facă; eram aproape să ne întoarcem; aide dar 
mai iute“ Sării din trăsură fără să zic o vorbă, şi 
întrai în biserica slab luminată de două sau trei 
lumânări de ceară. O fată tânără sta pe un scaun 
intrun colţ întunecos al bisericei, alta i frecà 
tâmplele. „In sfârşit, dete Dumnezeu de venişi! 
zise aceasta din urmă. Incă puţin şi ai fi ucis 
pe domnişoara“. 

Bătrânul preot înaintă spre mine, întrebân- 
du-mă: 

— Vreţi să încep ?4 

—— Incepe, începe, părinte, zisei distrat. 

Ridicară pe tânăra fată; ea îmi păru destul 
de frumoasă... Neghiobie de neertat,.. Stam 
în picioare lângă ea în faţa altarului; preotul se 
grăbiă; trei oameni şi servitoarea ţineau logod- 
nica și se ocupau numai de ea. Ne căsătoriră. 

„Sărutaţi-vă“, ni se zise. Femeia mea își 
întoarse palida-i faţă spre mine. Vrusei s'o sărut, 
când ea strigă: „Ah! nu e el!“ şi căzu fără 
cunoștință., Martorii îşi întoarseră spre mine 
ochii speriaţi. Eu făcui o săritură, eșii din bise- 


rică fără cea mai mică piedică, mă aruncai în ki- 
bitkă şi strigai: mână! 

— Doamne! strigă Maria Gavrilovna, şi nu 
ştii ce s'a făcut sărmana d-tale soţie? 

— Nu ştiu, răspunse Burmin; nu știu 
numele satului în care m'au însurat, nu-mi aduc 
aminte dela ce staţie plecasem. Pe atunci, înţe- 
legeam atât de puţin gravitatea criminalei mele 
viclenii, încât, eşit din biserică, adormii și nu 
mă deșteptai decât în dimineaţa zilei următoare, 
cu trei staţii mai departe. Servitorul, care mă 
însoţeă, muri în război, aşa că nu mai am nici 
o speranţă de a descoperi pe aceia de care 
am abuzat atât de mult şi care acum este atât 
de crunt răsbunată de mine. 

— Doamne! Doamne! zise Maria Gavrilovna, 
luându-i mâna: d-ta ai fost. Şi nu mă recunoșşti? 
Burmin îngălbeni şi searuncă la picioarelesale. 


Alexandru Puschin. 


Cântec. 


Cărdrue, cărărue, 

Care la munte să sue, 

Să mă suie şi pe mine, 
Doar voi da şi eu de bine, 
Binele de mine fuge, 

Răul dinapoi m'ajunge.. . 

tile Sălagiului şi ale Sătmarului de acolo şi le-au 
căştigat şi d nii deputaţi Mihali şi Vaida. 

La aserţiunea mea, că domnul Lazar nu re- 
cunoaște paternitatea memoriului, ba a cerut şi 
dela „Reichspost* să declare dacă el e autorul, 
d-sa mi-a răspuns: 

„Lucru natural, că dl Lazar nu recunoaște 
paternitatea memoriului, stigmatizat de un act 
de trădare, cu atât mai mult, căci figurând ca 
aderent al partidului naţional, prin recunoaşterea 
paternităţii s'ar face imposibil, asemenea și ziarul 
lui, care după demascarea tradării n'ar mai puteă 
să apară. 

„Noi de mult ştim, zise interlocutorul meu, 
că dl Lazar tractează cu partidul lui Kossuth, 
prin mijlocirea deputatului Ugron Gábor, prin co- 
mitele suprem al comitatului, cerând chiar spri- 
jinul custodelui de coroană: baronul Wesselényi, 
care șede în apropierea Şimleului. Dl Lazar a 
putut ușor să someze ziarul vienez Reichspost ` 
ca să descopere pe iscălitorii memoriului, ştiind 
că memoriul nu este iscălit de nime și nici ziarul 
nu cunoaşte pe autorul lui, ci cauta a'l scoate 
la lumină prin tactică de ziar, fiind provocat și 


de Dr. Babeş. 
Până uci desluşirea Selajului. Dar să vedem 


acum alte dovezi: Ziarul „Reichspost“ în primul 
articol arătând textul autentic al memoriului — 
supt punctul I conţine următorul pasaj: 

Orice mişcare de organizare a noului partid 
porneşte din Șimleul Sălagiului şi va fi condusă 
de acolo. Aceasta este absolut necesar, pentrucă 
preşedintele partidului naţional român iși are acolo 
reşedinţa. Trebuie deci, dacă va fi nevoie, să în- 
cepem lupta contra lui. Dar şi astfel massa po- 
porului, condusă de preoţi şi învăţători, prezintă 
acolo sigure sorţi de izbândă. 

Un moment care concide cu acest fapt este 
şi biletul de liber parcurs pe căile ferate ungare 
ce-l are şi dl loan Lazar, câştigat prin mijlocirea 
deputatului Ugron Gábor dela ministrul de co- 
merciu Kossuth. Este cunoscut, că numai ziarele 
guvernului au bilete libere, dintre cele românești: 
numai „Ungaria“, „Lumina“ şi „Severinul“, ziare 
care stau în serviciul guvernului. Şi deoarece dl 
Lazar în declaraţia publicată în „Tribuna“ din 7 
Octomvrie n. neagă că ar fi primit cu mijlocirea 
dlui Babeş, şi provoacă pe cei ce ştiu ceva în 
cauză să publice fără incunjur, îmi împlinesc o 
datorinţă ca să iasă sfântul adevăr la lumină când 
dau loc unei părţi din scrisoarea dlui Babeş adre- 
sată lui Burdea în chestia biletului dlui Lazar 


lată-o: 
„In 29 c. a fost aici dl Lazar din Şimleu, 


şi te-a căutat (cu mine impreună) voind a află intre 
altele rezolvarea lucrului pentru biletul gratuit 
de permanență; am aflat, că cererea cu raportul 
comitetului suprem a sosit în 27 Iunie şi (cum 
mi-s'a spus la ministeriu) se va rezolvi în cursul 
săptămânii viitoare, dacă nu s'a resolvit încă, 
Ar fi deci bine să scrii lui Szterenyi, dacă nu ar 
fi isprăvit treaba“ .., 
DI Lazar are cuvântul... 


+ loan Pinciu. Se anunţă din Viena 
moartea merituosului protopresbiter al 


| Ciacovei, loan Pinciu. Răposatul a fost 


unul dintre puţinii noștri fruntași, cari 
ştiu să lupte, cu crucea, în frunte. Om 
cu o cultură superioară, cu o judecată 
limpede și cu un caracter botărit, a 
luat parte aproape la toate mișcările 
noastre naționale, și se bucură de stima 
tuturora. 

Ioan Pinciu sa născut în Răşinari. 
Studiile liceale și teologice şi le-a ter- 
minat în Sibiiu, pe cele filosofice la uni- 
versitatea din Lipsca. 8 ani dearândul a 
fost profesor la institutul teologic din 
Caransebeș şi 20 de ani protopresbiter 
al tractului Ciacova. 

Fie-i amintirea veşnică! 

Sărbările dela Haţeg. 

Ca un strălucit epilog al sărbărilor dela Ră- 
şinari şi toate satele româneşti din Ungaria, a 
venit comomerarea senină şi caldă dela Haţeg. 
Acest orăşel al celui mai istoric ţinut, în ale cărui 
văi de o pitorească frumseţe s'a plămădit sufletul 
neamului românesc, te cucereşte prin înfăţişarea 
simpatică şi aerul de sănătate morală, care stă- 
pâneşte în atmosfera vieţii intelectualilor români 
de aici. Ai impresia cà întri intr'un orăşel, care 
păstrează formele unei vieți patriarhale, putin sgo- 
motoase, unde n'a pătruns încă modernismul ora- 
şelor mari, cari te ameţesc prin zidirile curioase 
-de-o strălucire insolentă, prin vălmăşagul deosebit 
al spiritului mercantil, care caracterizează aspectul 
oraşelor noastre. Totuş inovațiile se pot observă 
şi aici, dar cu un fast mai puţin sarbăd, şi dacă 
în şirul de case de-o armonie şi simetrie fără 
pretenţii, ochiul vizitatorului distinge, nu fără mi- 
rare şi acoperișuri de şindilă, neagră de intem- 
periile naturii. aceasta dovedeşte bună doză de 
conservativism sănătos, care nu înţelege să rupă 
brusc legăturile cu trecutul. Orăşelul, care are 
şi un trecut istorie şi în vremile îndepărtate apar- 
ținuse chiar ţării românești, putem spune că eal 
nostru așa cum se înfățișează astăzi, prin cei 
2000 de Români, în faţa puţinilor Uaguri şi Evrei. 
Negoţul întins care se purtà în vechime azi e 
stâns, se mai găsesc însă unii negustori bogaţi 
pe lângă boeri unguriţi, cum pare că e Kendeffy 
odinioară Cândea. Astăzi Haţegul poate fi socotit 
un centru cultural şi politic chiar, pentru Românii 
acestui ţinut, 

Avem aici două biserici frumoase ambele 
înoite de curând, un protopop ortodox și un vicar 
unit, o bancă şi o seamă de advocaţi, foarte buni 
români, cari nu înţeleg să-şi rezume activitatea 
numai la chiţibușerii gras plătite, ci stau să în- 
teleagă şi frământările şi nevoile mari de cari 
sufere țărănimea noastră, scoborându-se la ea cu 
îndemnul vorbei sincere și al faptei cinstite. In 
vremea din urmă s'a pornit o febrilă muncă de 
luminare a satelor noastre prin prelegerile popo- 
rale, şi iuăm act cu deosebită bucurie, de con- 
statarea, că despărţ. Haţeg, a dat, prin hărnicia 
advocatului Suciu, ca director al despărţământului, 
cel mai inalt număr de prelegeri poporale. Preo- 
țimea acestui ţinut se apropie tot mai mult de 
înţelegerea dreaptă a ideilor mari, cari călăuzese 
sufletele alese ale neamului nostru, şi încep să 
muncească cu stăruinţă pentru desrobirea cultu- 
rală a masselor unde sălăşluieşte trăinicia şi nă- 
dejdea, noastră. O dovedeşte şi gestul frumos 
care l-au săvârşit ridicând, prin stăruinţele ini- 
mosului protopop care este Dr. Popescu, minu- 
natul bust în amintirea lui Şaguna şi despre a 
cărui desvălire solemnă vreau să dau câteva in- 
formaţii. 

Duminecă în 24 Sept. a. c. s'a servit in 
biserica arhiplină liturghie festivă de zece preoţi 
în frunte cu prot. Dr. Popescu. Răspunsurile le-a 
dat corul preoţilor tineri. La sfârşit s'a celebrat 
parastas cu cântările funebre atât de duioase, 
executate cu precizie tot de corul improvizat al 
preoților. Apoi publicul a eșit în curtea bisericii 
atât de simpatică şi bine orânduită, ca un mie 
pare, unde este aşezat bustul foarte reușit al 
lui Şaguna pe un soclu de marmoră frumoasă, în- 
cins în partea de sus cu un brâu de motive ro- 
mânești săpate în marmoră. S'a inceput apoi 
sfinţirea apei, săvârşită de 14 preoţi, la sfârşitul 
căreia prot. Dr. Popescu urcă tribuna şi rosteşte 
o cuvântare cuminte despre Şaguna. La sfârşitul 
cuvântării vălul alb de pe bust cade, iar corul 
execută „Imnul ocazional“ alcătuit de Seb. Stanca 
(publicat în Rev. teol.) cu muzica de prot. Po- 
pescu. A lăsat impresie adâncă. Preotul Aurel 
Popoviciu în cuvinte avântate predă, în numele 
preoțimii, bustul în grija comitetului parohial din 
Haţeg. Advocatul Dr. Străiţariu prin o cuvântare 








bine simțită şi emoţionantă îl ia în primire ca 
însărcinat al com. par. Urmează cununile, din 
partea clerului, depuse prin câteva cuvinte pri- 
cepute, de preot. Cerbicean sen.; au venit apoi 
câţiva tărani, cari iarăşi au spus vorbe isteţe, 
societatea olarilor şi a tălparilor din Hateg. 

Corul preoţilor cântă acum pe un text oca- 
zional scris de Seb. Stanca melodia alcătuită de 
păr. Cunţan la moartea genialului arhiereu. A 
urcat tribuna dl Dr. Vecerdea, care a socotit 
după o datorie oficioasă să aziste lu aceste ser- 
bări înălțătoare aducând felicitările deputaţilor 
congresuali adunaţi în Sibiiu. Mulţămeşte Dr. 
Popescu. Corul cântă iarăși Imnul ocazional. 

Desvălirea mântuie prin stropirea publicului 
cu aghiazmă. 

La ora 2 p. m. banchet la hotelul „Mielul 
de aur“. Au luat parte cam 150 persoane. Fi- 
reşte s'a toastat ca de obiceiu. 

Sara la 8 ore concert festiv. Prot. Dr. Po- 
pescu își rostește cuvânul de deschidere bine 
scris, urmează apoi „Imnul ocazional“ cu mu- 
zică destul de drăguță. Seb. Stanca ceteşte diser- 
taţia sa despre activitatea naţională a lui Şaguna. 
Foarte bine prinse momentele marcante din vieaţa 
politică a acestui spirit gigantic redate în o im- 
pecabilă limbă românească, plină de avânt şi cu- 
loare, pe unele locuri chiar poetică, disertația a 
fost ascultată cu multă atenţie şi răsplătită cu 
aplauze. O frumoasă serenadă „Sara“ de Abt, 
executată cu căldură de cor, după care urmează 
panteria din Opera Mignon de A. Thomas, exe- 
cutată frumos la vioară de dşoara Roma Ciuciu 
cu acompaniare la pian de duduia Fiorica Ciuciu. 
Publicul a rămas încântat, iar violinista a trebuit 
să biseze. Concertul s'a isprăvit cu imnul notorie 
„Pe-al nostru steag* care, pentru accentele lui 
puternice a trebuit să fie bisat, 

Serbările desfășurate la Hațeg, aduc o 
cinste deosebită preoţimii care le-a pus la cale. 
A fost un prinos de sinceră, curată, demnă și 
conştientă admiraţie, adus celui mai mare geniu 
al nostru. Aşi puteă spune chiar ca aceste ser- 
bări m'au impresionat mai mult decât cele dela 
Reşinari, prin nuanța lor de sinceritate nefalsi- 
ficată. Preoţimea acestui ținut care a dat o vie 


| pildă a admiraţiei şi însufleţirii sale curate, me- 


rită laude inalte pentru fericita inspiraţie de a 
incepe cultul, prin bronz, al alui Șaguna. E 
acest gest un semn de înaltă înțelegere, și de... 
mustrare pentru atâţia intelectuali ai noştri, cari 
s'au făcut vinovaţi de o falşă comemorare prin 
chiar faptele lor. Tenorist. 


Pictorul Baltazar. 


In anul 1907, admiratorii artelor noastre 
plastice avură prilejul a vedeà într'una din sa- 
lele Ateneului Român, expozițiunea unui tânăr 
dar talentat artist pictor. Expoziţiunea, ce cu- 
prindeă pânze în ulei, acuarele, schiţe în creion 
şi cărbune, studii de artă decorativă — în total 
126 lucrări — constituiă munca neîntreruptă de 
câţiva ani a artistului A. Baltazar, unul din ce: 
mai sârguitori elevi a maiestrului Mirea. 

Toată lumea, artiști şi profani, se mirau 
când și cum executase acest pictor, de abiă eşit 
din şcoală, cu toate neajunsurile ce întâmpină 
artiștii în cariera lor, atâtea lucrări, într'un timp 
relativ scurt. Toţi se întreceau să-l laude, însă 
nimeni nu-şi închipuiă cât suferise el până să 
ajungă aici. 

In adevăr, după terminarea cu dinstincţiune 
a cursurilor şcoalei de arte frumoase din Bucu- 
reşti, al cărei bursier, prin concurs, fusese in 
tot timpul studiilor, întâiul lui gând, ca al tu- 
turor artiştilor, fù acela de a se prezentă Mi- 
nistrului de Culte, cu certificatele şi cu schiţele 
la subțioară pentru a obţine un ajutor spre a-și 
continuă studiile în străinătate. Se înfăţişă in- 
trun an înaintea unui Ministru, îi expuse pla- 





nurile sale, şi cu toate că plecă încredințat că 
i se va satisface cererea, totuş ministrul nu-şi 
mai aduse aminte de el; în al doilea an se pre- 
zintă unui alt ministru ce nu numai că nu-i 
acordă nimic, dar pentru a-l impedecă şi mai 
mult de a face artă, îl numi copist la acel de- 
partament. Nu avù ce să facă. Greutățile artei 
sunt mari iar traiul e ingrozitor de greu când 
cineva voește să facă artă şi nu are nici un 
sprijin. Primi deci postul acesta, nedescurajân: 
du-se şi lucră înainte atât în orele libere cât 
şi sărbătorile, numai și numai să nu părăseacă 
arta pe care o iubeă cu pasiune. In curând 
strângând o sumă de bani cu care îşi cumpără 
materialele necesare unei expoziţii, îşi dete de- 
misia din postul ce ocupă și se așeză pe lucru, 

Incepă a trimite lucrări la expoziţia soci- 
etăţii „Tinerimea Artistică“, unde fu apreciat, 
iar într'o zi, printr'un curaj fără seamăn, dădu 
la iveală o mulţime de compozitii, inspirat din 
marii noştrii autori, din istorie, religie, diferite 
capete de expresie, studii de naturi moarte, pei- 
sage cu poetice, răsărituri şi apusuri de soare, 
vederi de-ale Bucureștilor, biserici şi mânăstiri, 
studii interesante de artă decorativă, acuarele, 
desemnuri, şi le văzurăm pe toate acestea în 
frumoasa sa expoziţie din 1907. 

Ne revin în minte multe din interesantele 
pânze ale artistului, cum de pildă: Moartea lui 
Lumânărică, Doamna Ruxandra, Învățătorul, Oş- 
tean din vremea lui Ştefan-cel-mare, portretele D-nei 
şi D-lui Dr. Nanu Muscel, portretul tatălui artis- 
tului şi In stârșit o mulţime de peisage de vară 
toamnă și iarnă, colţuri de grădini, toate de un 
colorit plăcut şi cald, cu un desemn îngrijit, cu 


! perspective redate cu atenţiune cu personage 


sănătoase, pline de viaţă. 


Cu deschiderea acestei expoziţii, Baltazar 
făceă o nouă încercare sperând că va isbuti ca 
din vânzarea a o parte din lucrări să poată 
vedea Parisul, a-l studià din punct de vedere 
artistic şi a urmă o Academie superioară. 

Vânâu însă puţin. Aşa numiții „protectori“ 
ai artiștilor, întrau în expoziţie, îi admirau lu- 
crările şi atâta tot. 

O lună de zile avù deschisă expoziţia, când, 
Juându-şi mai toate pânzele acasă, se încredinţă 
şi mai mult că nu cei talentaţi sunt încunjuraţi 
ci cei ce obişnuesc a-și face reclamă și cei ce 
au susţinători sus puşi. 

Nici nesuecesul acesta nu-l descurajă. Lucră 
din nou de atunci şi până in prezent, şi în cu- 
rând aveă intenţia a deschide o nouă expoziţie. 

Boala de inimă, însă, la care se adaugă 
grozava suferinţă din cauza neajunsurilor prici- 
nuite din lipsa de incurajare, îi scurtă viaţa. 
Muri subit în seara zilei de 26 Septemvrie, — 
când nici nu împlinise încă 30 de ani, — în 
atelierul său, acolo unde lucrase cu toată sin- 
ceritatea, cu toată dragostea și cu tot devota- 
mentul, cele mai frumoase ale sale pânze, iz- 
vorite dintro minte superioară, dintr'un suflet 
ales şi rar. 

Astăzi atelierul lui Baltazar, reinoit şi 
mărit cu câte-va zile înaintea morţii lui, rămâne 
plin de pânze de toate mărimile şi de toate ge- 
nurile, lucrări ce ne arată cu prisosinţă talentul 
şi munca artistului dispărut. 

Suntem de părere ca amicii şi admiratorii 
acestui distins artist, să ia iniţiativa a se expune 
la Ateneu lucrările rămase de pe urma lui, pe 
de o parte spre a fi cunoscut și de cei ce nu 
avuseră ocazie a-l cunoaşte, iar pe altă parte, 
din vânzarea lucrărilor să se vie în ajutorul fa- 
miliei artistului atâi de amărite. | 


George Dimitriu. 
sculptor, 

Din Brad. 


O alegere gi o propunere. — Serbarea Şaguna. — O slăbiciune. 


Acum de curând s'au ales la „Crișana“ doi 
funcţionari, pentru posturile cărora se deschisese 
concurs, în urma căruia au competat nici mai 
mulţi nici mai puţini decât nouăsprezece inşi. 
A surprins acest număr, căci eram dedaţi să 
simţim lipsă de tineri in cariera de bancă şi 
deodată constatăm o mare prisosinţă. Au fost, 
firește, între respectivii şi de aceia, cari au dorit 
să înainteze trecâud dela o bancă mai mică 
la noi, la „Crişana“ din Brad, centrul „falni- 
cului* Zărand... dar vor fi fost şi de cei fără 
post. 

Ca să dăm dară pâne tuturor tinerilor noştri 
ieşiţi din şcolile comerciale, fac următoarea pro- 
punere: Să se oblige în conştiinţă fiecare căr- 
turar român, că ori ce comandă ar face dela 
ori ce casă comercială din patrie sau din stră- 
inătate, să o facă numai în limba română, cum 
face fiecare popor ajuns la conştiinţă naţională. 
La prima comandă respectivul comerciant ori 
industriaş Neamţ, Ceh, Italian, Maghiar etc. inte- 
resat fiind în materie, își va traduce corespon- 
denţa română cum va puteă, — tot aşa la a 
doua, a treia, poate şi la a patra; la a cincea 
insă va găsi, că-i greu să piardă vremea aler- 
gând într'una pe uliţi după cunoscători de limbă 
şi se va hotări la una mare și bună: işi va 
căută un corespondent român. Şi astfel vom ajunge 
că ni se vor aplică o mulţime de tineri şi pe 
cariera comercială, formându-ni-se cu vremea 
clasa noastră de mijloc cea atât de mult dorită. 
De altă parte va câştigă limba noastră, impu- 
nându-se ca limbă existentă pe globul pămân- 
tesc, va câştigă adecă poporul — căci doar 
numai în limbă trăieşte un neam — accentuân- 
du-se tot mai mult şi prin Viena, Graz, Praga, 
Paris, Budapesta, Dobriţin ete. Iar in fine: noi, 
massa consumenţiior români, ne implinim prin 
asta una din cele mai principale datorințe, ce 
le avem faţă de naţia-mamă, faţă de scumpa 
lege românească. Rămâne numai, ca'n şcolile 
noastre să se înveţe bine limbile străine, iar ti- 
nerii români din şcolile comerciale maghiare să 
înveţe prin diliginţă privată şi româneşte. 

%* 

Serbarea pentru Șaguna a făcut-o gimna- 
ziul nostru de acolo întrun mod vrednic de 
numele Mântuitorului Românilor din patrie, prin 
cântări festive de-ale corului, prin declamaţia 
poeziei potrivit alese „De de mult.....* de 
O. Goga, şi prin cuvânt ocazional rostit de ne- 
obositul profesor Dr. I. Radu, cuvânt ilustrat 
cu frumoase proiecţiuni cu skioptikonul des- 
părțământului „Asociaţiunei“. S'au arătat chi- 
puri luate de pe zidirile plăsmuite de cel sărbă- 
torit, cât şi la urmă, figura măreaţă a Lui, în 
două ediţii (seminarul, reşedinţele mitropolitane, 
librăria, muzeul „Asociaţiunii“, catedrala, interi- 
orul ei întreg, zugrăvelile de pe cupolă, singura- 
ticii Evanghelişti etc., pregătite mare parte de 
fotograful Fischer, din Sibiiu). 

%* 

La gimnaziul din Brad s'au înscris anul 
acesta școlari numai cu unul mai mult ca'n anul 
trecut. E înspăimântător de mic mai ales nu- 
mărul celor din clasa primă (37), care şi 'n anul 
trecut a fost mai mic decât în anul anterior. Și 
asta în preajma deschiderei clasei a cincea. 
Cauza? De doi ani s'a deschis în Brad prin stă- 
ruințele inspectorului de şcoale din Deva o școală 
civilă de siat, la care sunt mulţi școlari Români, 
fără urmă de limbă română însă în planul de 
învăţământ, Români parte deştepţi, parte imbe- 
cili refugiaţi din gimnaziu. Numitei şcoale îi 
dă un însemnat contingent de şcolari români 
chiar şi şcoala elementară anexată gimnaziului 
şi, prin urmare, pregătitoare a acestuia, din care 
au trecut însă la gimnaziu în acest an foarte 

puţini și care acuma are în clasa IV 9, z): nouă 
copii, cari în anul viitor ar fi să treacă la gim- 
naziu. lar şcoala elementară de stat din Brad 
se poate lăudă de prezent cu preste 120 de copii 
de cărturari şi {rani români. Mai anii trecuți 
erau acolo numai băieţi și fetițe din familii inte- 
ligente române, acuma însă s'au îndemnat, pe 
lângă aproape toţi cărturarii din Brad (protopop, 
preoţi, profesori, învăţători, meseriaşi ete.) cât 
şi unii din jur, şi şi țăranii noştri să-şi ocoliască 
în massă şcoala lor proprie, susținută în sensul 
legii cu patru puteri didactice, dintre cari două 
le plăteşte fondul gimnazial, iar celelalte două 
comuna bisericească. Şi ce va fi, când după 
cât am înțeles, școala civilă „chiemată să scoată 
la mal pe Ungurii expuşi din cuibul valah“ va 
fi declarat gimnaziu, nu putem şti! Atâta însă 
putem constată, că ne roade lipsa de conştiinţă 
naţională românească, simţul de oportunism dus 
până la extrem și indolența faţă de propriile 
noastre instituţii culturale. Intre astfel de im- 
prejurări nui aşă, că-i de râs să se mai ţină 
adunări de protestare contra legilor mai mult 
sau mai puţin apponyiane in Bradul cel cu tra- 
diţii istorice şi culturale românești? Doar numai 
gura-i de noi, iar când e la adecă...... „facă 
altul, că eu imi am interesele mele private...... K 
şi încet-încet, dar — după Apponyi — „sigur şi 
fără să se mai poată opri“ ne ducem pe copcă....... 
Fără să vreau îmi vine în minte, că având gu- 
vernul prusiac intenţia să germanizeze şcolile 
polone din Germania, Polonii sau hotărit, ca 
singuratice familii să se asocieze şi, cu jertfe 
materiale enorme să se susțină dascăli ambu- 
lanţi, cari să crească tinerele mlădiţe in limba 
şi caracterul polon. Un Român. 


Francesco Ferrer. 


— Omorârea unui mare filantrop. — 

Publicăm câteva amâuunte asupra vieţii fi- 
lantropului Fr. Ferrer, a cărui omorâre a produs 
o atât de vie indignare în lumea întreagă. 

Ferrer şi-a început cariera în Paris. El a 
sosit la Paris lipsit de ori ce mijloace. Legă 
prietenie cu şeful de partid spaniol, care trăiă 
aici, Ruiz Zorilla şi deveni secretarul său. Locul 
acesta eră numai onorific, căci fiecare spaniol 
liber cugetător, care petrecea câtva timp în ca- 
pitala Franţei, avea ambiția să fie secretar al 
lui Zorilla. Pentru ca să poată trăi, Ferrer a 
expus în vitrina unei tutungerii din Montmartre 
un bileţel prin care se ofereă ca preparator de 
limba spaniolă. Găsi câţiva şcolari, cari se in- 
mulţiseră, când el îşi edită opera sa în două 
volume: „Espagnol practique. Această grama- 
tică spaniolă cu metoda ei instructivă a fost 
mult apreciată. 

Peste puţin timp Ferrer ajunse profesor în 
„Cercle de l’ Enseignement Laïque“ şi la Aso- 
ciaţia Politechnică. In această calitate făcu cu- 
noştinţă cu o domnişoară bogată — singură în 
lume — Ernestina Meunier. O învăţă limba spa- 
niolă, reuşind să adopte si ea ideile liber cuge- 
tătorilor. . 

Ernestina Meunier n'avea nici o familie, 
nici rude mai apropiate. Făcu în 1901 un tes- 
tament în favoarea profesorului ei şi muri în 
acelaş an. Intre altele, Ferrer moşteni o casă 
în Paris, Rue des Petites Ecuries, în valoare de 
aproape un milion. Azi casa are datorie de 450 
mii fr. 

Ferrer a făcut mult pentru întemeierea celor 
900 şcoli libere din Spania şi fondarea unei edi- 
turi, care îi aducea câştig mare. 

Relaţiunile lui Ferrer cu Domnisoara Meunier 
provocară gelozia soţiei lui, ceeace dădu naștere 
la o mulţime de scene violente între cei doi 
soţi. Intro zi soția lui. Ferrer descărcă asupra 
bărbatului ei un foc de revolver, dar Ferrer nu 
voi să dea în judecată pe mama copiilor săi. 
Urmă separarea soţilor: şi de oarece legea spa- 

niolă nu recunoaște divorțul, acesta fu acordat 
în baza legilor franceze. Doamna Ferrer se că- 


sători cu un rus. 
* 


In timpul procesului contra lui Moral, cel care 
a aruncat bomba în ziua nunței asupra perechei 
regale, când Ferrer fusese acuzat ca complice, 
soția divorțată se prezintă ca martoră în proces 
depunând contra bărbatului ei. Judecata nu ac- 
ceptă depoziţia ei şi Ferrer fu declarat liber. 

Amicii lui Ferrer asigură că el ar fi fost 
un om de afaceri foarte capabil, versat în jocul 
de bursă şi înzestrat cu un curaj extraordinar, 

In ce priveşte scopul şi organizaţia şeo- 
lilor hbere înființate de Ferrer, fostul senator 
francez A, Naguett publică următoarele: 

„Am vizitat şcoala modernă, școala din str.. 
Baileu, in Mai 1905, în cele 48 de ore ce de- 
stinasem Barcelonei la întoarcerea mea din Ali- 
cante, unde petrecusem toată iarna. Am cu- 
noscut profesorii ei şi am putut aprecia meto- 
dele lor. Nu este numai un mediu de învăţă- 
mânt, ci mai mult decât atâta: un mediu de 
educaţiune. Se fac acolo -— căci școala este 
mixtă — oameni, bărbaţi și femei, în accepțiunea 
mare şi frumoasă a acestor cuvinte. Inmulţiţi 
asemenea instituţiuni ṣi in curând veţi fi traps- 
format mentalitatea unui popor. Ele sting super- 
stițiunile, suprimă prin aceasta ura între rase 
şi caste, şi vor fi, dacă se vor generalizà, cel 
mai sigur bulevard contra anarhiei. Singurul 
mijloc eficace de a sfârşi cu furiile revoluţionare 
este de a face revoluţiunea inutilă prin sămă- 
narea justiţiei şi a dragostei între ei. 

La această operă se consacră Francisco 
Ferrer, cu un devotament, cu o ardoare, cu o 
dezinteresare comparabilă devotamentului, ar- 
doarei şi dezinteresării unui creștin din timpu- 
rile di'ntâiu ale Bisericei....* 

Dar clericalismul pândeă această operă de 
desrobire omenească; dacă nu indrăsniă să o 
atace în faţă, el o pândeă în umbră, ca la cel 
întâju eveniment să-i dee o lovitură mortală. 
Astfel în 1905, când cu atentatul anarbistului 
Moral, elericalismul crezu că a sosit momentul 
loviturei decisive. N'a isbutit atunci, dar a jiz- 
butit acum — faţă de persoana lui Ferrer; vom 
vedea dacă și faţă de opera lui. 

Şi atunci Ferrer a fost Inchis și dat jude- 
căţii, pe motivele că ar fi avut legături strânse 
de amiciţie cu anarhistul Mateo Morral care să- 
vârșise un atentat după cum de altminteri şi 
în 1898 fusese pus sub aceiași acuzaţiune. Gu- 
vernul spaniol, după îndemnul episcopatului, n'a 
ezitat atunci să-l inchidă şi să-i confişte averea. 

Intr'un momen! dat fu chiar vorba de a 
trimite pe Ferrer înaintea jnrisdicţiunei militare. 
Ferrer fu judecat de juraţi şi achitat, găsit cu 
totul străin organizaţiunilor anarhiste. Dar ceeace 
clericalismul n'a izbutit să facă în 1905, a iz- 
butit să facă în 1909. 

Pentru a face dovada ideilor cârmuitoare 
ale acţiunii lui Ferrer, vom da aci numele cule- 
gătorilor din toate ţările cu care Ferrer eră in 
relaţiune şi aveă o activitate comună; 

Francisco Ferrer, membru al „Federaţiei 
internaţionale a liberei gândiri universale“, fon- 
dată la Bruxelles în 1880 avea o acţiune comună 
cu D. M. Benett, reprezentantul Statelor-Unite; 
G. Bovio şi Moleschott reprezentanţi ai Ita- 
liei; Carol Brandlang şi Herbert Spencer, re- 
prezentanții Angliei; Charles Renouvier, Clement 
Royer, reprezentantii Franței; W. Liebknecht, re- 
prezentantul Germaniei şi Cesar de Paepe re- 
prezentantul Belgiei — cugetători cunoscuţi, cari 
au fost scutiţi până acuma de calificativul de 
anarhiști. 

Dar din nimie nu se va puteă deduce mai 
bine intenţiunile lui Ferrer, decât din expunerea 
de mai jos a principiilor cârmuitoare ale „ligei 
internaţionale pentru educaţia raţională a copi- 
ilor“ condusă de Ferrer cu concursul dlor Lai- 

sant (Franţa), Elslander (Belgia), Heaford (An- 
glia), Sergi (Italia) şi Roonda van Eysinga (El- 
veţia). i 

lată acele principii: 

a)  Educaţiunea dată copilului trebue să 
rezidă pe o bază ştiinţifică şi raţională; în con- 
trebue depărtată de orice noţiune 
mistică si supranaturală. 


b) Instrucţiunea nu este decât o parte a 
acestei educaţiuni. Educaţiunea trebue să cu- 
prindă, alăturea de formarea inteligenţei, des- 
voltarea caracterului și cultura voinței, pregă- 
tirea unei fiinţe fizice şi morale bine echilibrată 
a cărei facultate să fie armonic asociată și con- 
dusă la un maximum de putere. 


c) Educaţiunea morală, mai puţin teore- 
tică de cât practică, trebue să rezulte mai cu 
seamă din pilde şi să se sprijine pe marea lege 
naturală a solidarităţei. 


d) E necesar, mai cu seamă în învăţă- 
mântul primar, ca programele și metodeie să fie 
adaptate pe cât de exact posibil la psihologia 
copilului — ceeace n'are loc nicăeri, nici in in- 
văţământul public, nici în învăţământul privat. 


Cine nu împărtăşeşte aceste principii anar- 
hice ? 


* 
Li * 


Au trecut două săptămâni de când consi- 
liul de răsboi întrunit la Barcelona în inchi- 
soarea model, a judecat pe Francise Ferrer, 
acuzat de a fi fost promotorul principal al miş- 
cărei revoluţionare ce s'a produs la sfârşitul lui 
Iulie trecut în vechia capitală catalană. 


Judecata condusă de locotenent-eolonelul 
Eduardo Aguvire Lacatte a fost sumară, milită- 
rească: nici un martor n'a fost ascultat; s'a 
cetit numai depoziţiunile martorilor, culese de 
judecătorul de instrucţie — depoziţiuni de mar- 
tori, se zice, în multe părţi falşificate. Sentința 
n'a putut fi cunoscută de nimeni; ea a fost tri- 
misă imediat căpitanului-general şi dela el ia- 
răşi imediat la Madrid, unde trebuiă supusă 
aprobărel cosiliului de ruzboi superior și mini- 
strului de război şi consiliului de miniştri. 


In 48 ore toate aceste formalităţi au fost 
îndeplinite, în timp ce Francise Ferrer eră tran- 
sportat sub escortă la Castelul din Montjuich, 
acolo unde — legenda spune — cine se duce 
nu se mai întoarce. Ș: Miercuri seara, fără ca 
nimeni să fi aflat ceva, fără ca vre-un indiciu 
precis să fi trădat cuprinsul sentinţei, telegrame 
venite pe căi indirecte — căci o cenzură rigu- 
roasă se exercită în Spania asupra tuturor ști- 
rilor privitoare la această afacere — 'aduceau 
la cunoştinţa Europei, la cunoștința ţărilor civi- 
lizate, că, în veacul al XX-lea, Francise Ferrer 
astfel judecat a fost împuşcat ca un câine, la 
9 ore de dimineaţa în șanțurile dela Montjuich. 


Dela inceputul procesului, o agitaţie — în 
unele părţi în ds ajuns de violentă — s'a produs 
în deosebite puncte ale Europei: la Paris, la 
Roma, la Amsterdam, la Bruxelles, etc., nume- 
roase scrisori de ameninţare au fost adresate 
regelui Alfons şi miniştrilor săi. Cu toate aceste 
şi poate din cauza aceasta — observă cu drept 
cuvânt un ziar francez — s'a dat deciziunei 
consiliului de răsboi o urmare neintârziată. 


Vestea execuţiunei lui Ferrer a dat loc la 
manifestaţiuni violente mai cu seamă la Paris 
şi la Roma, La Paris, în străzile mărginaşe am- 
basadei Spaniei, s'au ridicat baricade şi au 
avut loc încăerări sângeroase; la Roma sindi- 


catul muncei şi grupurile democratice au ma- 


nifestat în faţa statuei lui Giordano Bruno. 

CRONICA EXTERNĂ. 


intâlnirea Țarului Rusiei cu Regele taliei. 
Țarul Nicolae a Rusiei şi-a părăsit ţara, pe cà- 
teva zile, pentru al se întâlni, la Racconigi, cu 
Regele Italiei, Intâlnirei acesteia i se dă o mare 
însemnătate în cercurile diplomatice. Cei mai 
mulţi văd in ea încercarea Rusiei de-a sfărmă 
tripla-alianţa și a paraliză influenţa monarhiei 
noastre în Balcani. 

Intreaga presă Italiană salută sosirea Ța- 
rului în Italia, ce va fi o garanţie nouă pentru 
menținerea păcii, ale căruia rezultate binefăcă- 
toare pentru Europa nu pot fi nesocotite. In 
faţa ananimităţii presei „burgheze“, presa socia- 
listă şi-a modificat atitudinea, şi pentru a nu face 
o notă discordaută, s'a resemnat la o tăcere sem- 
moicativă. Mult a contribuit la obţinerea acestui 
rezultat modul lui Giolitti de a prezentă laturea 
politică a vizitei Țarului. Presa devotată minis- 
trului de externe le pune în vedere socialiştilor, 
că dacă ei vor amârâ pe Țar cât timp va sta 
în Italia atunci ei vor face jocul Austriei. Argu- 
mentul acesta a prins de minune. 





Entuziasmul acesta, însă, n'a fost în stare 
să adoarmă teama eternă a Ţarilor Rusiei de 
— atentate. 

Măsurile ce s'au luat la Racconigi în ve- 
derea sosirei ţarului întrec orice închipuire. Ra- 
cconigi e plin de soldaţi, poliţişti și detectivi. 
Străinii sunt opriţi de a eși pe stradă. Drumul 
dela gară la castelul regal e păzit milităreşte. 

Trăsura in cari s'au urcat cei doi suve- 
rani, a fos escortată de 3 escadroane de cavalerie, 
dintre cari 2 au mers înaintea trăsurei, iar a 
treia după trăsură, — inconjorată de 40 bărbaţi 
voinici. Trupele de poliţişti au fost înşirate pe 
străzi, în rânduri de câte opt oameni. Pe străzi au 
fost în total 25,000 de soldaţi. 

Şeful poliţiei Drossi a fost personal responzabil 
pentru siguranţa Țarului. Drossi dispuneă in acest 
scop de 8000 de poliţişti şi detoctivi. Nimeni nu 
aveă voe să iasă pe stradă fără legitimaţie sem- 
nată de şeful poliţiei. Toate prăvăliile, in cari 
se vând arme, erau închise. Persoanele cari 
posedă arme de vânătoare etc. erau ţinute dea 
le depune la poliţie. 

Primirea a fost grandioasă. Drapele fâlfă- 
iau pe fiecare casă. La ora 1 şi jum, detașa- 
mente din artileria de fortăreață şi bersaglierii 
alpini iau loc pe tot parcursul cortegiului, dela 
gară pănă la castel. Regele soseşte la ora 2,18 
însoţit de miniştri Giolitti, Tittoni, de casa sa ci- 
vilă și militară. La orele 2 şi jum. trenul impe- 
rial soseşte in gară. Muzica intonează imnul rus. 

O companie de onoare prezintă armele. 
Ţarul se coboară din tren și regele înaintează 
spre dânsul. Ambii suverani se îmbrăţoşiază. Se 
coboară apoi din tren: ambasadorul Rusiei la 
Roma, ambasadorul italian la Petersburg, suita 
țarului, ofiţerii casei militare italiene cari s'au 
dus întru întâmpinarea ţarului la Bordonecchia. 
Primarul din Racconigi urează bun sosit ţarului 
în numele oraşului, apoi suveranii pornesc spre 
castel. Cortejul este precedat de un pluton de 
cuirasieri după care urmează o trăsură cu aghio- 
tanti, maestrul de ceremonii, o trăsură a la Doumont 
în care se află ţarul şi regele Italiei, comandantul 
garnizoanei şi un maior de cuirasieri călărese la 
dreapta şi la stânga trăsurei. Urmează apoi 6 
alte trăsuri în care se află miniştrii Giolitti, Tit- 
toni, Iswolski ministrul casei imperiale baronul 
Fredericks ministrul casei regale Pontiovaglia, 
primul aghiotant al regelui Brusati, ambasadorul 
Rusiei la Roma Dolgorouki, ambasadorul Italiei 
la Petersburg Melegari. 

Trăsura regală era precedată şi urmată de 
cuirasieri. De alungul percursului, mulţimea a 
făcut ovaţiuni călduroase. Trupele prezentau ar- 
mele, muzicele intonau imnul rus și italian. 

Trăsurile pătrunzând în parcul castelului se 
opresc la scara de onoare unde un escadron al 
regimentului de cavalerie „Savoia“ cu stindard 
şi muzica a dat onoruri. Pe terasa castelului 
aştepta regina înconjurată de doamne de onoare. 
Prefectul palatului a întimpinat pe ţar la scară 
şi la însoţit până lângă regina căreia ţarul i-a 
sărutat mâna; apoi suveranii, miniștrii şi cele- 
lalte persoane au intrat în castel. 

[e] 

Căderea guvernului spaniol. Indignarea ce-a 
provocat-o omorârea lui Ferer nu numai în Spania, 
ci şi In Europa întreagă, a avut drept urmare 
demisia guvernului spaniol clerical de sub şefia 
lui Maura şi înlocuirea lui cu un nou guvern, 
liberal, sub preşedinţia lui D. Moret, şeful opo- 
ziţiei. i 

Demisiei i-a premers o şedinţă furtunoasă 
în Camera spaniolă. Republicanii strigau într'una 
„Trăiască libertatea! Moarte lui Maura!“ şi ce- 
reau să se aducă un coșciug şi lumânări pe 
seama ministrului. Zgomotul crescu în așa mă- 
sură, încât preşedintele se văzu nevoit să sus- 
pende şedinţă. După redeschiderea ei anunţă că 
guvernul şi-a dat demisia. Anunţarea aceasta 
a fost primită cu aplauze zgomotoase. 

Maura a trebuit să plece dela guvern în 
urma uriaşei mișcări pornite contra Spaniei în 
toată lumea civilizată, și în faţa groaznicei fur- 
tuni care începuse a se ridică în ţară. Menţi- 
nerea lui la putere ar fi însemnat poate ruina 
Spaniei, şi atunci regele Alfons a înțeles că tre- 
buie să se despartă de colaboratorul, mai bine 
zis, de complicele său. 

In ce priveşte programul noului minister — 
un minister anticlerical — noul președinte Moret 
a declarat unui redactor al ziarului francez „Matin“ 
următoarele : i 

„Maura s'a dus. La vrâsta mea'se ințelege 
că nu setea de putere ma făcut să-l combat. 
Am fost însă martor la toate abuzurile, ilegali- 
tățile şi crimele guvernului Maura, și a trebuit 
să le impiedice pentru viitor cel puțin. Patria 
noastră a fost compromisă în ochii lumei civi- 
lizate. 

Ofițerii şi soldaţii noștri mor străpunşi de 
gloanţele cabililor, eu mă expun să fiu ucis de 
gloanțele conservatorilor noştri. 

Partidul liberal venit acum la cârma ţării 
va reface toată administraţia și va schimb? cu 
totul politica. Tot ce a făcut vechiul regim reac- 
tionar va fi înlăturat pentru a se aduce o eră 
nouă de libertate și legalitate. Va fi o politică 
de liniştire, o politică de ordine socială. 

Atât în ce priveşte politica internă cât şi 
în cea externă vom schimbă totul.“ 

Numirea noului guvern a făcut cea mai 
bună impresie în tara întreagă. Primul act al 
guvernului a fost să ridice cenzura şi să amnes- 
tieze toţi arestaţii politici. 


Expoziţie de vite. 


„Reuniunea română de agricultură din com. 
Sibiiu*, aranjează Duminecă la 7 Noemvrie 1909, 
în comuna Marpod, obicinuita expoziţie de vite 
anuală care este a 19-a. 

Expoziţia se va mărgini de data aceusta 
la vite cornute cu excepţia caprelor. Expoziţia 
se va ţinea in ziua amintită, începând dela 10 ore 
înainte de amiazi, şi până la ora 1 d. a. cândva urmă 
premiarea. Expoziţia se va ţineă pe „Locul de târg“. 
La expoziţie nu se primesc decât vitele locuitorilor 
din comunele: Marpod, llimbav, Alţina, Chirper, 
Nocrich, Fofeldea, Hosman, Cornățel, Țichindeal, 
Săsăuş, Bendorf şi Nucet. Pentru vitele aduse 
afară de Marpod se cer pasapoarte în regulă. 
Cerând trebuinţa proprietarii au să dovedească 
că au ţinut înşişi vitele timp de */, de an cel 
puţin. Oile trebuesc expuse în grupe de cel 
puțin 3 capete, altcum nu se premiază. Primirea 
vitelor în expoziţie se face prin comitetul aran- 
jator local, care va publică din parte-și dispo- 
ziţiunile luate. Comitetul poate refuză primirea, 
insă numai din cauze binecuvântate. Se vor di- 
stribui 50 de premii în sumă totală de 300 cor., 

dăruite de comisiunea economică a comitatului 

Sibiiu, şi anume se vor distribui următoarele 

premii: 

Grupa I. Bovine de prăsilă (rassa indigenă şi 
străină). 

a) tauri de 3—5 ani: 3 premii de câte 
10 coroane; 

b) vaci de 3—8 ani: două premii de câte 
10 cor., 3 premii de câte 8 cor., 2 premii de 
câte 6 cor. şi trei premii de câte 5 cor., 

c) junince şi tăurenci de 1—3 ani: două 
premii de câte 10 cor., 3 premii de câte 8 cor. 
şi 4 premii de câte 5 cor.; 

d) viţele de !/,—1 an: un premiu de 10 
cor., 2 premii de câte 8 cor., 6 premii de câte 
5 cor. şi 6 de câte 2 cor. 

Grupa Il. Oi de prăsilă. 

a) berbeci de 1—5 ani: un premiu de 
10 cor. şi 2 premii de câte 5 cor.; 

b)  noatini din 1909: un premiu de 5 cor. 
şi 2 premii de câte 4 cor.; 

c) noatine din 1909: un premiu de 5 cor., 
2 premii de câte 4 cor. şi un premiu de 3 cor.; 

d) oi de 1—5 ani: un premiu de 8 cor. 
şi două premii de câte 5 cor. 

In scopul premiării, comitetul central al 
Reuniunei agricole a ales juriul consistător din 
d-nii: Panteleon Lucuţa, Guido Putkovsky, prim- 
bretor în Nocrich, ca reprezentant al comisiei 
economice comitat. ; I Chirca şi P Drăgits, ambii 
din Selişte; A. Cosciuc, Dr. I. Stroia, R. Simu, 
Victor Tordăşianu, Dr. P. Span, Dr. V. Stan. Dr. 
Lucian Borcea, E. Verzariu, O. Steflea şi An- 
dreiu Teodor, toţi din Sibiiu; Nicolae Iosif, în- 
văţător din Aciliu; loan Popescu din Sibiel; I. 
Ullreich, veterinar cerc. în Nocrich; Ioachim Mun- 
tean, protopresbiter şi loan Părău, par., din No- 
crich; Florian Bologa, par., Octavian Sumea, 
înv., Mateiu Cătană, I. Maiei Nr. 200 şi Zev. 
Maniş, ec., din Marpod; Eliseu Bălăban comisar 
de drum și loan Petrişor, paroh din Alţina; Nic. 
Gavrea, paroh şi D. Duca, notar din Bendorf; 
Ioan Holerga, par. din Chirpăr; Nic. Petra Pe- 
escu, dir., Val. Bonea. capelan, Aur. Milea not., 
I. Maniu, cassar de bancă, P. Sopa, Nr. 36 din 


Fofeldea; loan Alexandru, par., Precup Marin ; 


not. și I. Stănuleţ, econ. din Iiimbav: Aroa Me- 
tianu, paroh, Dionisie Ganea, ec. din Nocrich; 
I. Damian, paroh, I. Fruma, înv. pens., I. Olariu 
inv, N. Radu ec. din Nucet; T. Benchea, G. 
Simplăcian, par., I. Căliman, înv. pens., N. Bu- 
nescu notar, S. Mihu, primar, din Cornățel; I. 
Pampu, înv., I. Morariu paroh, din Hosman; N. 
Buzea, notar, I. Popovici, par. şi G. Stănulet, înv. 
din Săsăuși; T. Mihai, notar I. Tatu, paroh., D. 
Dragoman, înv., I. lenciu, ec. din Țichindeal. 
Membrii absenți sau impiedecați de la vot se 
înlocuesc prin suplenți. 

Nu este ertat a funcţionă nimenea ca juror, 
când este vorba de vitele proprii sau de-ale ru- 
deniilor mai deaproape. 

Juriul ia în primire lista generală a vitelor 
expuse, examinează pe rând şi cu o deosebită 
luare aminte fiecare vită şi apoi se consultă 
asupra premiărei, îngrijindu-se ca publicul şi ex- 
ponenţii să nu inrâurească câtuş mai puţin asupra 
hotăririlor de luat. 


„In şedinţa ce urmează examinării vitelor 
membrii juriului se consultă din nou şi se pro- 
nunţă, dovedind îndreptăţirea propunerilor şi apoi 
hotărând cu majoritate absolută de voturi. 

Impărțirea premiilor urmează a se face în 
mod sărbătoresc, ţinându-se mai întâiu o vor- 
bire în prezenţa juriului şi comitetului aranjator, 
a exponenţilor şi publicului întrunit. 


Secretarul juriului se însărcinează a com- 
pune un raport special asupra expoziţiei și pre- 
miilor. Raportul subscris de prezidentul şi se- 
cretarul juriului, să păstrează in arhiva Reuniunnii. 


Scopul expoziţiei este mai ales a urni şi 
incurajă adevărata propăşire în economia vitelor. 
Drept aceia în privire se va luă, nu atât inten- 
țiunea vădită de a străluci cu vite de paradă, 
ci mai cu seamă buna chibzuire in alegerea vi- 
telor de prăsilă, hărnicia şi inteligenţa dovedită 
în realizarea scopului urmărit, 


Ca vrednice de premiat se consideră mai 
ales bovinele, cari intrunesc în mare măsură în- 
suşirile vitelor mari, puternice, frumoase la trup, 
blânde, lăptoase, bune de prăsilă şi de îngrăşat. 

Între scăderile, cari nu îngădue premiarea, 
se numără un trup bolnăvicios, murdar, cum și 
scăderi cari supără vederea (d: e. un corn rupt, 
un mers prost, rane urite, etc.) l 











"PARA NOASTRA: 


Ca semne de lapte mult se consideră trup 
prelungit, piept larg şi foale şerpuit de vine 
groase; uger plin și mare. nu prea cărnos, nici 
prea gros, înzestrat cu păr scurt şi moale şi 
având 4 tite moi, deopotrivă de mari; piele mo- 
latică, păr subţire şi privire blândă. 

Ca bune de îngrăşat sunt a se cosideră 
mai ales vitele trunchioase, cu capul mic, oase 
subțiri, piept larg şi cărnos şolduri îndepărtate, 
cosbză lătăreaţă. piele mișcăcioasă, păr moale. 

Ca bune de muncă se consideră mai cu 
seamă vitele osoase, cu picioare cam lungi, 
piept larg şi rotunzit, şolduri puternice, unghii 
sânâtoase. mers vioiu şi regulat. 

Intâetate se cuvine mai întâi oilor mari, 
cărnoase, lăptoase şi bogate în lână frumoasă 
şi subţire, moale şi lungă, deasemenea să cu- 
vine intâetate oilor de soi vestit şi însoţite de 
miei cu blană aleasă. 

Rassa ţigae şi stogoşe se preferă rassei 
bârsane ((urcane). 

Din sedința comitetului central al „Reuni- 
unei române de agricultură din comitatul Sibi- 
iului“, ţinută la 7 Octomvrie n. 1909. 

Pant. Lucuţa Pictor Tordäşianu 
prezid. secretar. 


ȘTIRI 

O agapă. Sâmbătă seara, după închiderea 
sesiunii, membrii congresului au dat o frumoasă 
serbare intimă, în restaurantul dela „Impăratul 
Romanilor“, în onoarea celor trei membri mai 
bătrâni, cari fac parte din Congres dela înfiin- 
tarea lui, din 1868. Sunt dd. Cosma, loan Ca- 
valer de Pușcariu şi Dr. losif Gall. 

Primul toast l-a rostit cu această ocazie, 
părintele arhimandrit Vasile Mangra, care roagă 
triumviratul statutului organic să primească oma- 
giile generaţiei mai ti nere. Răspunde d. Puşcariu. 

DI Partenie Cosma, cu glasul vibrând de 
emoție, spune, că lasă în grija tinerilor moşte- 
nirea marelui Şaguna. Tinerii au datoria să pă- 
streze cu sfinţenie această moştenire şi să o 
sporească spre binele bisericii şi al neamului. 
In numele acestora vorbeşte avântat, dl Vasiie 
Goldiș. 

După frumoasele discursuri, cei trei bătrâni 
sărbătoriţi au povestit mai multe anecdote inte- 
resante culese de pe vremea celui dintâi congres. 

Serbarea, astfel animată, s'a întins până 
seara târziu. 

o 

Bursa „Andreiu Șaguna“. Cu prilejul come- 
morărei marelui mitropolit „Liga Culturală* a 
înfiinţat o bursă, cu următorul regulament: 

Art. 1. Liga Culturală, instituie o „bursă“ 


. care va purtà numele mitropolitului Andreiu Şa- 


guna. 
Art. 2. Bursa se va da unui absolvent de 


seminar din Ardeal şi Ungaria, fără deosebire de 
confesiune. 

Art. 3. Ea va constă din 100 lei pe lună 
serviţi timp de trei ani de zile. 

Dintre aceştia ani, unul (cel dintâi) va fi 
întrebuințat în Bucureşti la cursurile facultăţei 
de teologie şi facultăţei de litere. Al doilea an, la 
o facultate de teologie catolică sau protestantă în 
Germania; iar al treilea, la o înaltă şcoală de 
teologie din Orient (Grecia sau Rusia) avându-se 
în vedere studiile de istorie bisericească ce {se 
pot face acolo. 

Art. 4 Termenul de trei ani nu poate fi 
prelungit în nici un caz. 

Art. 5. Pentru călătorii se pot acordă dacă 
se va găsi cu cale, despăgubiri. 

Art. 6. Bursierii se indatorese a prezentă 
la sfârşitul celor trei ani de studiu o culegere 
de documente sau o lucrare privitoare la istoria 
bisericească a românilor de sub coroana habs- 
burgică fără deosebire de confesiune şi fără 
a i-se da câtuş de puţin un colorit polemic con- 
fesional. , 

Art. 7. Bursa se capătă prin concurs care 
se va tine in ziua de 3 Mai st. n. în amintirea 
manifestărei naționale românești la care Şaguna 
a luat parte. 

Art. 8. concursul se va trece înaintea unui 
profesor delegat de mitropolia românilor orto- 
docşi, a unui profesor delegat de mitropolia ro- 
mânilor uniţi şi a unui cleric din Ardeal, pe 
care îl va desemnă comitetul central al Ligei. 

Concursul se va ţine alternativ la Sibiiu şi 
la Blaj, incepând cu Sibiiul. 

© 


Tiparul tipografiei Arhidiecezane in Sibiiu. 

In jurul unei demonstrații. O desmințire şi 
o lecţie in aceiaș zi. 

„Telegraful român“ din Sibiiu desminte „pre-. 
tinsa“ demonstrație impotriva episcopului Ara- 
dului, iar „Lupta“ din Budapesta găseşte că „de- 
monstrația pare tot atât de putin inţeleaptă și 
tot atât de puţin onorifică pentru aranjatorii ei 
—  caşi inchinarea episcopului Papp la monu- 
mentul lui Kossuth“. Organul autorizat spune în 
acelaş timp că „tinerimea vitează* ar trebui să 
demonstreze impotriva lui Apponyi, sau a procu- 
rorului Lazar care a insultat memoria lui lancu, 
sau împotriva celor cari au sfărmat piatra liber- 
tăţii din Blaj, etc. 

Desminţirea din „Tel. român“ nu surprinde. 
Toţi vecinii reşedinţei mitropolitane ni-au con- 
firmat ştirea că intr'adevâr s'a făcut o straşnică 
demonstraţie împotriva episcopului Aradului şi 
chiar numai cel vizat n'a auzit-o! Cel vizat şi 
„Tel. român“ ... Organul din Sibiiu desmintă în- 
totdeauna din oficiu şi la poruncă. 

Ne surprinde, însă, notita din organul dela 
Budapesta, care aşteaptă dela „tinerirnea din 
Sibiiu şi Arad“(?) alte vitejii.. Şi nu ne surprinde: 
critica ce-o face tinerimii, ci ne surprinde faptul 
că aceleași cuvinte de critică le-am auzit şi în 
Sibiiu. „Lupta“ scrie cuvintele cu pricină după 
informaţiile ei particulare din Sibiiu şi, lucru 
ciudat, informaţiile aceste au pornit din acelaș 
izvor, din care a pornit și desminţirea, — din 
anturajul unei înalte feţe bisericeşti. 

Se intărese legăturile de prietenie între 
„Lupta“ şi... şi... „Tel. român, sau dl Dr. V. 
Lucaciu a luat în mână conducerea ziarului au- 
torizat ? 

Nu cerem lămuriri. 


[= 

Succesul lui Blériot în Viena. Duminecă di- 
mineaţa, celebrul aviator Blériot a făcut o as- 
censiune la Semmering, lângă Viena. El a stat 
aproape o oră în aer şi a încunjurat de trei ori 
câmpul de experienţă. Timpul a fost favorabil. 
Blériot a atins înălţimea de 345 metri în două 
rânduri, menţinându-se la această înălţime odată. 
25 minute și altă dată 18. La această reuşită 
ascensiune se aflau de faţă Impăratul Frantz 
Ioseph şi Arhiducii Frederic și Salvator. 

Impăratul a sosit la orele 3 şi 40 minute 
pe câmpia de la Semmering spre a azistă la as- 
censiunile lui Blériot. 

Impăratul a fost întâmpinat de către amba- 
sadorul francez Croizier. Prima ascensiune a 
avut loc la orele 3 şi 44 minute. Blériot a ocolit 
pista de mai multe ori și s'a lăsat spre cortul 
împăratului în semn de omagiu. Mulțimea l-a 
aclamat în mod frenetic. Blériot s'a înălţat apoi 
la 50 de metri și a făcut mai multe evoluţiuni 
foarte precise. După un sbor de 24 minute, Blériot 
a descins fără accident, fiind aplaudat de mul- 
time. Blériot s'a prezentat după aceea la împărat 
care s'a întreţinut cu dânsul. 

A doua ascensiune a avut loc la orele 4 
şi 22 minute şi a durat 25 minute. Bleriot a 
fost din nou aclamat de mulţime. 

Numărul spectatorilor, cari au azistat la 
ascensiuni, se evaluează la 160 de mii. 

Din Viena, Blériot a plecat la Bucureşti. 





Nr. 1197—1909. 
CONCURS. 


Comitetul „Asociaţiunii pentru li- 
teratura română şi cultura poporului 
român“ publică concurs pentru : 

O bursă de K 100 (una sută) anual 
din „Fondul Avram lancu“, destinată pentru 
tineri dela şcoale secundare. 

Petiţiile se vor adresă comitetului 
central al „Asociaţiunii“ in Sibiiu, strada 
Morii Nr. 6,până la 3 Noemvrie n. a. c. 
împreună cu următoarele acluze în ori- 
ginal sau în copie legalizată: 

a) certificat de botez; 

b) atestat şcolar; 

c) atestat de paupertate. 

Si biiu,din şedinţa comitetului „Aso- 
ciațiunii“ ţinută în 9 Octomvrie 1909. 

Josif Sterca Șuluțu 


prezident. 

